Category
stringclasses 6
values | Article
stringlengths 75
14.3k
|
|---|---|
thalai
|
Polo G hla thar ‘Rapstar’ chu Billboard Hot 100 (singles) chart-ah a No.1 kai a, hei hi Polo G tan he chart-a a hla No.1 a kai vawi khatna a ni a, hetihrual huan Doja Cat ‘Kiss Me More’ featuring SZA pawh top 10-ah a debut.Billboard Hot 100 (singles) chart hi kar khat chhunga US-a hla lar dan tehna a ni a, chart ranking siam nan hian all-genre U.S. streaming (official audio leh official video), radio airplay leh sales data te chu tehna pawimawh a ni.Polo G ‘Rapstar’ hi kar khat chhungin US-ah stream maktaduai 53.6 a tling a, download sales pawh 5,300 a tlin bakah radio airplay pawh ngaithlatu 8,44,000 nei angin an chhut a, chu chu chart-ah a No.1 pui ta a ni.‘Rapstar’ hi Polo G tan Hot 100 chart-a a No.1 vawi khatna a ni a, Hot 100 chart-a a hla top 10 kai thei pahnihna a ni bawk. July 2020 khan Juice WRLD leh Marshmello ‘Hate the Other Side’ featuring Polo G leh The Kid Laroi chu Hot 100 chart No.10 a lo kai tawh a, chu chu he chart top 10-a a lanna hmasa ber a ni. Hemi hma hian a hla ‘Pop Out’ chu June 2019 khan No.11 a lo kai tawh bawk a ni.Chart No.1 hlui Lil Nas X ‘Montero (Call Me by Your Name)’ chu No.2-ah bawk awm lehin, kar kalta chart No.1 Silk Sonic (Bruno Mars & Anderson .Paak) ‘Leave the Door Open’ chu No.3-ah a tawlh a, chart No.1 hlui bawk Justin Bieber ‘Peaches’ featuring Daniel Caesar leh Giveon chu No. 3 atangin No.4-ah a tawlh a, The Weeknd ‘Save Your Tears’ chu No.6 atangin No.5 a kai thar leh a, Dua Lipa ‘Levitating’ featuring DaBaby chu No.7 atangin No.6 a kai thar ve leh ta bawk.Doja Cat ‘Kiss Me More’ featuring SZA chu No.7-ah a debut a, Doja Cat tan Hot 100 chart top 10-a a hla lang thei pahnihna a ni a, May 2020 khan ‘Say So’ featuring Nicki Minaj chu top 10 a lo kai pui tawh bawk. SZA tan chuan chart top 10-a a lan vawi lina a ni ve thung.Chart No.1 hlui Cardi B ‘Up’ chu No.4 atangin No.8-ah a tawlh a, chart No.1 hlui bawk Olivia Rodrigo ‘Drivers License’ chu No.5 atangin No.9-ah a tawlh a, Masked Wolf ‘Astronaut in the Ocean’ chu No.10-ah bawk a la awm.Epaper Subscribe Now
|
thalai
|
Rod Wave album thar ‘SoulFly’ chu Billboard 200 (albums) chart No.1-ah a debut a, hetihrual hian NF ‘Clouds (The Mistape)’, Carrie Underwood ‘My Saviour’, Young Dolph leh Key Glock ‘Dum and Dummer 2’ leh AJR ‘OK Orchestra’ te pawh top 10-ah an lang.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga teha chart ranking siam thin a ni a, album hralh zat chhut nan hian album tak tak hralhna bakah, streaming atanga album hralhna tlukpui leh album-a hla mal hralhna atanga album hralhna tlukpui te belhkhawm thin a ni.Rod Wave ‘SoulFly’ hi kar khat chhungin US-ah copy 1,30,000 hralh hmanin, chung zinga copy 1,26,000 chu streaming atanga album hralhna tlukpui (on-demand US stream maktaduai 189.2) bakah album tak tak hralhna chu copy 4,000 niin, album-ahla mal hralhna atangin copy 1000 tling lo deuh album tlukpui an hralh thei bawk.SoulFly hi Rod Wave album he chart-a lang thei pathumna niin, a album hmasa Ghetto Gospel chu November 2019 khan No.10 a kai a, Pray 4 Love chu April, 2020 khan No.2 a lo kai tawh bawk. Tihian SoulFly hi Rod Wave album he chart-a No.1 kai thei hmasa ber a ni ta a ni.Kar kalta No.1 Justin Bieber ‘Justice’ chu copy 1,00,000 hralh lehin No.2-ah a tawlh a, NF album thar ‘Clouds (The Mixtape)’ chu copy 86,000 hralhin No.3-ah a debut bawk.Carrie Underwood album thar ‘My Saviour’ chu copy 73,000 hralhin No.4-ah a debut a, hei hi a zawna a album pakua chart top 5-ah a debut-na a ni ta. ‘My Saviour’ hi Kristian hla dahkhawmna niin, ‘Amazing Grace,’ ‘How Great Thou Art,’ leh ‘The Old Rugged Cross’ te pawh a dah tel nghe nghe a ni.He chart-a kar 10 chhung No.1 thei, Morgan Wallen ‘Dangerous: The Double Album’ chu copy 63,000 hralh lehin No.3 atangin No.5-ah a tawlh ta a, The Weeknd compilation ‘The Highlights’ chu copy 45,000 hralh lehin No.15 atangin No.6 a kai thar ve leh ta bawk.Chart No. 1 hlui Pop Smoke ‘Shoot for the stars, Aim for the Moon’ chu copy 38,000 hralh lehin No.4 atangin No.7-ah a tawlh a, Young Dolph leh Key Glock album intawm ‘Dum and Dummer 2’ chu copy 36,000 hralhin No.8-ah a debut. Dum and Dummer 2 hi Young Dolph tan a top 10 album pathumna niin, Key Glock tan chart top 10-a a labum pahnih lanna a ni ve ta bawk.Dua Lipa ‘Future Nostalgia’ chu copy 35,500 hralh lehin No.5 atangin No.9-ah a tawlh a, hetihrual hian AJR album thar ‘OK Orchestra’ chu copy 32,000 hralhin No.10-ah a debut a, an band top 10 album pahnihna niin, 2019-a an album ‘Neotheater’ chu chart No.9 an lo kai pui tawh bawk a ni.
|
thalai
|
Charli D’Amelio chuan TikTok-ah follower maktaduai 100 a nei tling ta a, he tleirawl kum 16 mi hi social media TikTok-a follower maktaduai 100 nei tling thei hmasa ber niin, TikTok a zawm ve atanga kum khat leh a chanve chhungin hetiang zat follower hi a nei hman a ni.D’Amelio chuan TikTok video-ah lawmthu sawiin, “Supporter maktaduai 100 nei thei tura min puitu zawng zawng chungah lawmthu ka sawi e. @tiktok chungah pawh ka lawm hle. Inzavaiin ka hmangaih vek che u,” a ti.D’Amelio hi TikTok-ah follower ngah lamah a sâng fâl hle a, amah hnaih bertu Addison Rae chuan follower maktaduai 69.6 a nei a, a pathumna Zach King chuan maktaduai 52.8 a nei ve bawk.
|
thalai
|
Oppo chuan an Find X3 series huang zauhin Oppo Find X3 Pro, Find X3 Neo leh Find X3 Lite te chu Europe-ah an tlangzarh ta a, Oppo Find X3 Pro hi EUR 1,149 (Rs 99,900 vel) man a ni a, Oppo Find X3 Neo hi EUR 779 (Rs 67,700 vel) man niin, Oppo Find X3 Lite hi EUR 449 (Rs 39,000 vel) man a ni ve thung. Heng phone chi thum te hi March ni 30 hian Europe-ah an hralh chhuak tan dawn a, India-ah chuan April thla chawhma lamah an tlangzarhin a rinawm. Oppo hian Find X3 pawh China-ah an lo tlangzarh tawh a, 8GB RAM _ 128GB storage chu CNY 4,499 (Rs 50,400 vel) man niin, 8GB RAM + 256GB storage chu CNY 4,999 (Rs 56,600 vel) man a ni ve thung.Oppo Find X3 Pro hi dual-SIM niin, Android 11 based ColorOS 11.2 a hmang a, octa-core Qualcomm Snapdragon 888 SoC leh 12GB RAM neiin, 256GB storage a nei a, a storage hi microSD card hmangin a tihlen theih. 6.7-inch QHD+ (1440 x 3216 pixels) 10-bit curved edged display neiin, 120Hz refresh rate leh peak brightness 500 nits a nei a, a hnungah camera pali- 50-megapixel wide-angle camera (f/1.8 aperture), 50-megapixel sensor (f/2.2 aperture), 13-megapixel telephoto lens (f/2.4 aperture, 5x hybrid optical zoom) leh 3-megapixel microlens sensor (f/3.0 aperture) a nei a, microlens sensor hian 60x a hnaiin thla a la thei a, a hmaah selfie atan 32-megapixel sensor (f/2.4 aperture) a nei bawk. Connectivity-ah chuan 5G, 4G LTE, Wi-Fi, Bluetooth, GPS/A-GPS, USB Type-C a support a, 4500mAh battery neiin, 65W flash charging a support bawk.Oppo Find X3 Neo pawh dual-SIM niin, Android 11 based ColoroS 11.2 a hmang a, octa-core Qualcomm Snapdragon 865 SoC leh 12GB RAM neiin, 256 GB inbuilt storage a nei bawk. 6.55-inch fullHD+ (1080×2400 pixels) display neiin, 90Hz refresh rate leh peak brightness 500 nits a nei a, a hnungah camera pali- 50-megapixel (f/1.8 aperture), 16-megapixel ultra-wide-angle lens (f/2.2 aperture, 123-degree field of view), 13-megapixel telephoto sensor (f/2.4 aperture) leh 2-megapixel macro lens (f/2.4 aperture) neiin, a hmaa selfie atan 32-megapixel (f/2.4 aperture) camera a nei bawk. Connectivity-ah chuan 5G, 4G LTE, Wi-Fi, Bluetooth, USB Type-C port, NFC a support a, 4500mAh battery neiin, SuperVOOC 2.0 fast charging a support bawk.Oppo Find X3 Lite pawh dual-SIM niin, Android 11 based ColorOS 11.1 a hmang a, octa-core Qualcomm Snapdragon 765 SoC leh 8GB RAM neiin, 128GB storage a nei bawk. 6.4-inch fullHD+ (1080×2400 pixels) display leh 90Hz refresh rate neiin, 430 bits brightness a nei a, a hnungah camera pali- 64-megapixel primary sensor (f/1.7 aperture), 8-megapixel ultra-wide-angle camera (f/2.2 aperture), 2-megapixel macro lens (f/2.4 aperture) leh 2-megapixel monochrome sensor (f/2.4 aperture) a nei a, a hmaah 32-megapixel selfie camera (f/2.4 aperture) a nei bawk. 4300mAh battery neiin, SuperVOOC 2.0 fast charge a support a, connectivity-ah chuan 5G, 4G LTE, Wi-Fi, Bluetooth, USB Type-C port, 3.5mm audio headphone jack, NFC a support bawk.
|
thalai
|
Music Domain Mizoram (MDM) chuan an din champha kum 10 tlinna chu naktuk hian Sibyfarm-ah an lawm dawn a,assembly rorel neih pahin zanlamah anniversary concert an nei zui nghal ang.MDM hian April ni 1, 2021 khan kum 10 an tling ta chiah a, an kum 10 tlin lawmnaah hian R Hmingthanzuala, Director, Arts & Culture chu khuallian a ni ang. A lawmna pui ber hi zan dar 6-ah tan tur niin, MDM vice president C. Vanlalmalsawma @ Sawmtea’n a host ang a, Grace Lalchhanhimi, Hmingtea Chhangte, various, DJ Lalvenhimi, Lalnunkenga’n ten zaiin hun an hmang ang a, a kar lakah thusawi a awm ang a, music video ‘MDM reach Out- Riangvai Fate’ tih chu an tlangzarh nghal dawn bawk a ni. He music video-ah hian MDM Library artist mi 22-in an aw an thawh a, he video atanga an sum hmuh zawng zawng chu tanpui ngaite tanpui nan an sem chhuak leh vek dawn bawk a ni.Hemi hma hian chawhnu lamah MDM assembly rorel inkhawm neih a ni dawn a, hetah hian MDM member-te chu a kim thei ang bera tel turin an inhriattir a, zanlam programme hman zawhah anniversary concert an nei chhunzawm leh nghal dawn a ni. MDM kum 10 tlin lawmnaah hian tunlai hri leng avangin face mask vuah lo tan a telh theih dawn lo va, a tel turte chu khawsik an neih leh neih loh endik vek an tum bawk a ni.MDM hi musician leh artist bakah Mizoram rimawi khawvelin hma a sawn theih nana mi thahnem ngai te intel khawm telna pawl a ni a, tunah hian member 600 chuang awmin, an music video library leh YouTube channel atangin zaithiam ten hlawkna an tel nual tawh a, tunah hian an pawl din tirh atanga zaithiamte video royalty leh YouTube channel atanga an sum hmuh, zaithiamte hnena an sem chhuah tawh zawng zawng hi Rs 35,00,000 vel a tling tawh hial a ni.Epaper Subscribe Now
|
thalai
|
Rapper Cardi B chuan Hindu pathiannu Durga anga thla a lak avangin thupha a chawi a, tunhnuah fimkhur phah nana hman a tum tawh thu a sawi.Cardi B hian Reebok pheikhawk fakna atan thla lain, chutah chuan Durga angin a inlan a, he thlalak hian sawisel a hlawh zui ta hle a, a tirah hrethiam lo a, mahse, a hriatthiam hnuah chuan thil mawi lo tak a ni tih a hrechhuak niin a sawi a, “Reebok tana thla ka lakin a buaipuitu ten pathiannu chakna leh hmeichhiatna entirtu angin ka inlan dawn tih min hrilh a, chu chu hmangaihna lam thil a ni a, a tha hlein ka lo hria.“He thil avanga tute culture emaw an sakhuana emaw laka pawi ka lo khawih a nih chuan pawi ka ti hle a ni- ka tum luih vang a ni lo. Tute mahin Nula Thianghlim Mari emaw Isua emaw anga inthuama ka sakhua zah lo taka an tihbawrhban ka duh lo ang, mawi tak leh zahawm taka an ti a nih loh chuan,” a ti.Cardi B chuan a tihsual chu insiamthat nana hmanga tihsual nawn tawh loh a tum thu sawiin, “A hmain lo hawi zau deuh ila tha tur a nia. ka tihpalh a ni. Thil kal tawh chu ka siamtha thei tawh lo, mahse, tun hnuah chuan ka fimkhur tawh ang,” a ti bawk.
|
thalai
|
Hollywood star Chadwick Boseman nupui thihsan tak Taylor Simone Ledward chuan Chadwick estate administrator nih dilna court-ah a thehlut.A lehkha thehluhah chuan Boseman hian a thih hmain thurochhiah a nei lo niin a tarlang a, chuvangin a pasal rokhawmtu nihna leh a estate administrator nihna hi a dil ta a ni. A lehkha thehluhah chuan Boseman nu leh pa Leroy leh Carolyn Boseman te hming pawh tarlan a ni.Chadwick Boseman hi thla hnih vel liamta khan colon cancer avangin a thi a, a thih hian kum 43 mi chauh a la ni. 2016 khan Chadwick hian stage III colon cancer a nei tih an hrechhuak a, kum 4 chhung zet he natna hi tuarin, a film channa hit tak leh khawvelin a hmelhriat tak tak tanna ‘Black Panther’ a chan lai pawhin cancer hi a nei tawh a ni.Boseman hian Marvel Cinematic Universe chu T’Challa/ Black Panther anga a zawm ve hmain, 2013 khan ’42’ film-ah Jackie Robinson lem a chang a, 2014-ah ‘Get On Up’ film-ah James Brown lemah a chang tawh bawk.Boseman hi a thih thu an puanin a chenna inah a nupui leh a chhungten an dawm hlum niin an tarlang a, hetia a boral hma hian a nupui neih thu hi a puang lem lo a, a ruktêin Ledward nen hian an lo inkutsuih a lo ni.Boseman puala hun hnuhnung, a vuina hun hi September thla khan Malibu, California-ah an hmang a, chumi hnuah South Carolina-ah an phum ta a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Country star Morgan Wallen pawhin category pangaah finalist paruk nihna a nei a, mahse, ani hi award semnaah a tel an remti ve lo a, a inlan thei dawn lo. Morgan Wallen hian mihang te hmuhsitna tawngkam a hmang lai video a darh a, hei vang hian award semnaah a tel hi an remti lo niin dick clark productions chuan thuchhuah siamin an tarlang a, “Morgan Wallen hi chart lama a chet that dan a tanga tehin kumin finalist a ni. Mahse, tunhnaia a thiltih chu kan lungphum nena inkalh a nih avangin show-ah engti zawngin mahin kan telh thei lo,” an ti.
|
thalai
|
2020 American Music Awards semnaa perform tur leh award hlantu turte an puang kim ta, perform tur zingah hian BTS leh Katy Perry te pawh an tel. Award hi Thawhtanni tuk hian an sem tawh dawn a ni.Kumin AMA show-ah hian Taraji P. Henson chu host a ni dawn a, BTS hian an hla hit ‘Dynamite’ leh an hla thar ‘Life Goes On’ an chet chhuahpui dawn a, Katy perry pawhin a album pangana atanga a single ‘Only Love’ an perform dawn bawk.Host tur Taraji P. Henson chuan, “Tunah chuan music chiah hi min phuar khawm thei awm chhun a ni. Heng music awards show hi kan mamawh a ni. Concert a theih si loh! Khai le, eng emaw tak chu kan mamawh a ni!” a ti.2020 AMA hi November ni 22 (keini tan ni 23 a ni tawh ang) hian Microsoft Theater, Los Angeles-ah an sem tawh dawn a ni.Award semnaa perform turte chu:Bad Bunny & Jhay Cortez; Bebe Rexha & Doja Cat; Bell Biv DeVoe; Billie Eilish; BTS; Dan + Shay; Dua Lipa; Jennifer Lopez & Maluma; Justin Bieber; Katy Perry; Lewis Capaldi; Lil Baby; Machine Gun Kelly; Megan Thee Stallion; Nelly; Shawn Mendes; The Weeknd & Kenny G
|
thalai
|
Taylor Swift album ‘Folklore’ chu tunkar Billboard 200 (albums) chart-ah a No.1 leh a, tihian a zawnin he chart-ah hian kar ruk chhung a No.1 tling ta a, hetih rual hian Whitney Houston record, hmeichhe zaithiam zinga ha chart-a No.1 ni rei ber record a nih rual ta bawk.‘Folklore’ hi August ni 28 leh September ni 3 inkarah US-ah copy 90,000 an hralh thei a, chu chu chart-ah a No.1 pui leh ta a ni. Billboard 200 chart hi US-ah kar khat (Zirtawpni – Ningani) chhunga album hralh tam dan atanga teha chart ranking siam thin a ni a, album hralh zat teh nan album tak tak hralhna bakah streaming atanga album hralhna tlukpui leh album-a hla mal hralhna atanga album hralhna tlukpui te belhkhawm thin a ni.Tihian a album hrang hrang hmanga he chart-a Taylor Swift No.1 tawh hun chhung belhkhawm chu kar 46 a tling tawh a, Whitney Hosuton record nih rualin, hmeichhe zaithiam zinga he chart-a No.1 ni ngun ber a ni ve ta a ni. Swift No.1 album ni tawh te: 1989 ( kar 11, 2014-15), Fearless (kar 11, 2008-09), Red (kar sarih, 2012-13) leh Speak Now (kar ruk, 2010-11) te an ni a, Whitney Houston hian a self-titled debut album chu 1986 khan kar 14 a No.1 pui a, a album pahnihna ‘Whitney’ chu 1987-ah kar 11 No.1-in, The Bodyguard soundtrack chu 1992-93-ah kar 20 a No.1 a, 2009-ah I Look to You chu kar khat a No.1 pui tawh vawk.Swift leh Houston dawtah Adele awmin, a No.1 hun chhung belhkhawm chu kar 34 a tling tawh. A nawlpui a lakah chuan The Beatles an No.1 ngun ber a, kar 132 an No.1 thei a ni.Chart No.1 hlui Pop Smoke ‘Shoot for the Stars Aim for the Moon’ chu copy 77,000 hralh lehin No.2-ah bawk a la awm a, No.1 album hlui bawk Juice WRLD ‘Legends Never Die’ pawh copy 64,000 hralh lehin No.3-ah bawk a la awm.Metallica album thar an live album ‘S&M2’, San Francisco Symphony nena an chet hona chu copy 56,000 hralhin No.4-ah a debut a, he album hi 1999-a an album ‘S&M’ chhunzawmna a ni. Tihian Metallica hian he chart top 10 kai thei album 11 an nei tling ta a, record siamin 80s, 90s, 00s, 10s leh 20s-ah te group anga top 10 album nei vek thei hmasa ber an ni a, group ni loah chuan James Taylor leh Ozzy Osbourne ten hetiang record hi an lo siam tawh bawk a ni.Katy Perry album thar ‘Smile’ chu copy 50,000 hralhin No.5-ah a debut a, Katy Perry tan a top 10 album pangana a ni.Broadway cast recording ‘Hamilton: An American Musical’ chu copy 48,000 hralh lehin No.4 atangin No.6-ah a tawlh a, chart No.1 hlui Lil Baby ‘My Turn’ chu copy 42,000 hralh lehin No.6 atangin No.7-ah a tawlh a, Rod Wave ‘Pray 4 Love’ chu copy 36,000 hralh lehin No.7 atangin No.8-ah a tawlh a, chart No.1 hlui DaBaby ;Blame it On Baby’ chu copy 32,000 hralh lehin No.9-ah bawk a la awm.Top 10 khartu chu albym thar B4 the Storm niin, copy 31,000 hralhin No.10-ah a debut. B4 the Storm-ah hian Future, Juice WRLD, Wiz Khalifa, The Kid Laroi, Lil Tecca, NAV, Swae Lee leh Trippie Redd ten an aw an thawh a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
People magazine chuan Michael B. Jordan chu 2020-a mipa damlai zinga duhawm berah an puang.Black panther star, Michael B. Jordan, kum 33, hi Hollywood tlangval zinga thlannawm ber pawl a ni a, a love life a puangzar vak lo. People magazine-in hetianga mipa duhawm bera an thlang chu, “A nuam ve khawp mai,” a ti a, “Min fiam nan tak an hmang thin a, ‘Mike, hei hi i dawn ve tur a ni lo,’ te an ti thin a. Mahse, a dawng tawh zinga tel ve chu a nuam ve riau,” a ti bawk.Naupan lai atanga modeling khawvela inhnim tan tawh a ni a, chutah HBO crime drama ‘The Wire’-ah inlanin lemchan khawvel a luhchilh tan a, 2003-ah ABC soap ‘All My Children’-ah a inlan leh a, NBC drama ‘Friday Night Lights’-ah inlan lehin,2013-ah biographical drama ‘Fruitvale Station’-ah a inlan leh a, chu chu khawvelin a hmelhriat tak takna a ni ta a ni.2015-ah Marvel ‘Fantastic Four’ film-ah Johnny Storm, Human Torch lemah a chang a, ‘Rocky’ film an siam tharleh ‘Creed’-ah Adonis ‘Donie’ Creed lemah a chang leh bawk. A film channa a hriat a hlawh lehzual takna chu Black panther film-a misual Erik Killmonger lema a channa kha a ni ta a ni.People Magazine hian 1985 atangin mipa duhawm ber hi an thlang tan a, vun ngo ni lo zinga he title dawng hmasa ber chu Denzel Washington niin, 1996-ah a dawng a, tun hnaiah Dwayne Johnson leh Idris Elba ten an dawng tawh bawk.
|
thalai
|
Bollywood leh Hollywood star Priyanka Chopra chanchin ziahna ‘Unfinished’ chu an zo fel ta. He lehkhabu hi 2018 atanga an buaipui tawh kha a ni a, an zawh fel tak thu hi Priyanka hian a social media kaltlangin a puang.Priyanka chuan, “Kan zo ta. Heng thu te lehkha ngei a chhut chhuah vawi khatna han hmuh chuan a nuam danglam khawp mai! #Unfinished…comming soon!” a ti.Priyanka memoir hi Penguin Random House publish a ni a, kumin kum tawp lam emaw, 2021 kum bul lam emawa tlangzarh tur a ni a, an zawh fel thu a puang chiah chu fans lamin chhiar hlan an nghakhlel nghal hle a, Quantico series-a Priyanka chanpui Oscar pawh dawng tawh actor Marlee Martin chuan, “I hming i ziah hnan ngei ka copy tur ka va dawng chak tawh ve,” a ti.Priyanka chuan, “Wheee! In zavaia han chhiar tir ve che u ka va chak tawh ve. Ka memoir-a thu tin mai hi ka nun in chui letna leh inbihchianna atanga lo chhuak vek a ni,” a ti bawk.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
September thla atang khan PUBG Mobile chu India-ah ban a ni a, chuti chung chuan he game hi a khelh theih reng tho a, PUBG Mobile developer-te chuan game thar PUBG Mobile India chu Indian player tan bik an tlangzarh dawn tih an puang ta.PUBG Corporation chuan PUBG Mobile franchise chu India tan bik Shenzen a hmunpui nei Tencent Games hnenah an pechhuak tawh dawn lo tih an puang a, India-ah October ni 30 atangin a khelh theih tawh dawn loh thu sawi mah se an mobile-a he game lo install sa tawhte chuan an khelh chhunzawm thei reng tho a ni.PUBG Corporation chuan game thar PUBG Mobile India chu Indian market atan bik liau liau a an siam niin an sawi a, he game tharah hian a kheltute data security tha theih tawp an hmang dawn niin an sawi a, PUBG Corporation chuan Indian player te personal data a him leh leh him loh regular takin storage system-ah audit leh verification an nei thin dawn tih an puang nghal bawk.Developer-te chuan in-game content pawh an titha lehzual dawn niin an sawi a, virtual simulation training ground setting, clothing leh character thar bakah green hit effect pawh a sen aiah an hmang sawn a, kum naupang zawkte tana khelh theih lohna tur restrict game feature an dah dawn bawk.PUBG Corporation chuan India-ah player-te tan communications leh service tha zawk a awm theih nan India-ah local office an hawng dawn a, hei bakah hian PUBG Corporation leh a parent company Krafton chuan India-ah dollar maktaduai 100 (cheng vaibelchhe 746 vel) investment an ti nghal a, hei hi local video game, e-sports, entertainment leh IT industry lama hman tur a ni.
|
thalai
|
Machine Gun Kelly album thar ‘Tickets to My Downfall’ chu Billboard 200 (albums) chart No.1-ah a debut a, MGK tan he chart-a a album No.1 kai thei hmasa ber a ni. Hetihrual hian SuperM, Joji, Deftones, Carrie Underwood leh Tory Lanez te pawh top 10-ah an debut.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga chhuta chart ranking siam thin a ni a, album tak tak hralhna bakah streaming atanga album hralhna tlukpui leh album-a hla mal hralhna atanga album hralhna tlukpui te belhkhawm thin a ni.MGK album ‘Tickets to My Downfall’ hi September ni 25 leh October ni 1 inkarah US-ah copy 1,26,000 hralhin, chart No.1-ah a debut a, copy 63,000 chu album tak tak hralhna niin, streaming atangin copy 60,000 tlukpui kaiin, album-a hla mal hralhna atangin copy 3,000 tlukpui a ni bawk.‘Tickets to My Downfall’ hi MGK album chart top 10 kai thei pangana a ni a, Hotel Diablo (No. 5, 2019), Bloom (No. 8, 2017), General Admission (No. 4, 2015) leh La chu No.2-ah debut-in ce Up (No. 4, 2012) te top 10 a lo kaipui tawh bawk.K-pop supergroup SuperM full length album hmasa ber ‘Super One: The 1st Album’ chu copy 1,01,000 hralhin No.2-ah a debut a, an top 10 album pahnihna niin, 2019 khan an introductory EP, SuperM: The 1st Mini Album chu No.1-ah an lo debut pui tawh bawk a ni.Joji album thar Nectar chu copy 92,000 hralhin No.3-ah a debut a, a top 10 album pahnihna a ni, 2018 khan a album ‘Ballads 1’ chu No.3-ah bawk a lo debut pui tawh.Rock band Deftones studio album thar ‘Ohms’ chu copy 49,000 hralhin No.5-ah a debut a, an group top 10 album parukna a ni. Ohma hi Deftones-in an album hmasa ber ‘Adrenaline’ an tlangzarh atanga kum 25-naah chiah an tlangzarh a, Adrenaline hi October 1995-a an tlangzarh a ni.Juice WRLD No.1 album hlui ‘Legends Never Die’ chu copy 48,000 hralh lehin No.5 atangin No.6-ah a tawlh a, Taylor Swift No.1 album hlui ‘Folklore’ pawh copy 45,000 hralh lehin No.1 atangin No.7-ah a tawlh ve leh ta bawk.Carrie Underwood Krismas album ‘My Gift’ chu copy 41,000 hralhin No.8-ah a debut a, a album pariat te chu a zawnin top 10-ah an la lang pha vek a, chart-a a lan tan atangin kum 15 a tling ve ta bawk.Chart No.1 hlui YoungBoy Never Broke Again ‘Top’ chu copy 42,000 hralh lehin No.3 atangin No.9-ah a tawlh a, Tory Lanez album thar ‘Daystar’ chu copy 34,000 hralhin No.10-ah a debut ve bawk a, Tory Lanez tan a top 10 album parukna a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Harry Styles ‘Watermelon Sugar’ chu Billboard Hot 100 (singles) chart-ah No.7 atangin No.1-ah a invarwh a, he chart-a Harry Styles a No.1 vawi khatna a ni. Billboard Hot 100 chart hi kar khat chhunga US-a hla lar dan tehna chart a ni.Tihian One Direction member zingah he chart-a solo artist anga No.1 thei pahnihna a ni ta a, a hmain an band member thin Zayn Malik chu 2016 khan a hla ‘Pillowtalk’ avangin he chart-ah hian a lo No.1 tawh bawk a ni. Group ang chuan he chart-ah hian One Direction khan top 10 kai thei hla paruk an nei a hman a, ‘What Makes You Beautiful’ (No.4, 2012), ‘Live While We’re Young’ (No.3, 2012), ‘Best Song Ever’ (No.2, 2013), ‘Story of My Life’ (No.6, 2013), ‘Drag Me Down’ (No.3, 2015) leh ‘Perfect’ (No.10, 2015) te an ni.Harry Styles hian ‘Watermelon Sugar’ a tihchhuah hmain he chart top 10-ah hian solo-in tum hnih a lo lang tawh a, 2017 khan a hla ‘Sign of the Times’ avangin No.4 a kai a, a hla dang ‘Adore You’ avangin No.6 a lo kai tawh bawk.He chart-a kar sarih No.1 thei DaBaby ‘Rockstar’ featuring Roddy Ricch chu No.2-ah bawk a la awm a, Jack Harlow ‘Whats Poppin’ featuring DaBaby, Tory Lanez leh Lil Wayne pawh No.3-ah bawk a la awm.Chart No.1 hlui The Weeknd ‘Blinding Lights’ chu No.5 atangin No.4-ah a insawn a, SAINt JHN ‘Roses’ chu No.8 atangin No.5-ah a invawrh thar leh ta bawk.Billie Eilish ‘My Future’ chu No.6-ah a debut a, hei hi he chart-a a hla top 10 kai thei pathumna a ni. Eilish hian a hla ‘Bad Guy’ chu he chart-ah hian a lo No.1 pui tawh a, a hla dang ‘Everything I Wanted’ chu No.8 a lo kai tawh bawk.Jawsh 685 leh Jason Derulo ‘Savage Love (Laexd- Siren Beat)’ chu No.10 atangin No.7-ah a invawrh a, hetihlai hian Taylor Swift ‘Cardigan’ chu No.1 atangin No.8-ah a tawlh ve thung.Chris Brown leh Young Thug ‘Go Crazy’ chu No.12 atangin No.9 a kai thar leh a, Lil Mosey ‘Blueberry Faygo’ pawh No.11 atangin No.10 a kai thar ve leh ta bawk.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
(Health)Mithiam ten zirchianna an neih tharah curcumin chuan cancer cell thang tur a titawp thei niin lab test an neihah an hmuchhuak a, curcumin chu aieng (turmeric) tiengtu ber hi a ni.Lab test-ah hian curcumin chu silymarin nena an chawhpawlh phei chuan hna a thawk chak lehzual tih an hmuchhuak bawk. Silymarin chu hnim chikhat milk thistle-ah a tam hle.He research chungchang hi Journal of Cancer-ah tihchhuah a ni.Zirchianna neitute chuan cancer cell chu curcumin hmangin an enkawl a, chutah curcumin leh silymarin chawhpawlhin an enkawl leh bawk a, hetianga an tih hian cancer cell thang tur a titawp thei tih an hmuchhuak ta a ni.Zirchiannaa an hotu Saint Louis University a biomedical laboratory science-a associate professor Dr Uthayashanker Ezekiel chuan, “curcumin hian cancer cell thang tur leh taidarh tur a veng thei a, silymarin nena chawhpawlh a nihin a thawk chak lehzual a ni,” a ti.Dr Ezekiel chuan tunah chuan cancer, a bik takin colon cancer enkawlna damdawi atan an thil hmuhchhuah hi a hman theih tak tak dawn em tih chu zirchianna la neih deuh a ngai niin a sawi a, “Curcumin leh silymarin hi taksaah a tam lutuk chuan mihring tan a tha lo ve leh thei tho a, chuvangin zir tur a la tam. Tunah chuan aieng chu a hlanga tam tak ei vak vak aiin kan chawhmehah telh mai hi a him ber rih a ni,” a ti.
|
thalai
|
Tunlai hmeichhe group lar bera chhal ngal, K-pop group BLACKPINK chuan Jimmy Kimmel Live interview-ah an band hming awmzia leh an debut album The Album title awmzia te an sawi chhuak.Lisa, Rosé, Jennie leh Jisoo te hi Jimmy Kimmel Live-ah inlanin, an group hming phena a awmzia an sawi chhuak a, “BLACKPINK chu- rawng chi hnih keimahni nihna aiawh thei awmin kan hria a, a chhan chu kan nû (girly) viau rualin kan duh pawr ru ve hle tho,” tiin Rose chuan an group hming awmzia a sawi a, “Kan hla pakhat chu ‘Pretty Savage’ tih a ni a, chu chu ‘black pink’ tih nen a inzul viau a, chuvangin kan nihna min phochhuah saktu niin kan hria,” a ti bawk.An Netflix documentary BLACKPINK: Light Up the Sky chungchang pawh an sawi a, an group indin dan, zai leh lam leh mipui hmaa perform zirna school-a an zir nasat dan te pawh an sawi a, “Hogwarts ang deuh a ni ve mai, Harry Potter emaw X-Men ang deuh kha a nih mai chu,” tiin Jimmy Kimmel chuan a lo sawi fiah sak a. Heng school-ah hian lehkha zir pangngai ang an kalpui lo va, history leh math tih vel an zir ve lo.Rose chuan, “Nia, chutiang deuh chu a ni. Heng zawng zawng zir ve ngai lo hi keimah tak chuan ka phur phah khawp mai, ka mimal ngaihdan chuan subject ninawm tak an nia. Mahse, thui tak thlir chuan khatiang kha lo zir ve pawh ni ila a tha tho ang, mahse, kan tum ber chu performance leh tawng kha a ni mai,” a ti.A debut album ‘The Album’, October ni 2-a an tlangzarh tak chungchang pawh an sawi chhuak a, “Ngaihdan hrang hrang kan nei a, mahse, a tawpah chuan min ngaina tuten kan album an nghakhlel tawh tih kan hre si a, chuvangin a funkim ber tura kan ngaih ‘BLACKPINK THE ALBUM’ kan ti ta mai a ni,” an ti bawk.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Komaki chuan an high speed two-wheeler chi thum TN95, SE leh M5 te chu India-ah an tlangzarh thar a, TN95 leh SE te hi electric scooter niin, M5 hi electric motorcycle a ni ve thung. Komaki hi India-ah mithar an ni tawh lo va, kum li vel zet chu electric vehicle Inda-ah an lo buaipui tawh a ni. An electric scooter thar TN95 hi Rs 98,000 man niin, SE hi Rs 96,000 man a ni a, M5 electric motorcycle hi Rs 99,000 man a ni ve thung. A man te hi Delhi showroom anga tarlan a ni.TN95 hi chhungkaw tana tangkai tur chu electric scooter niin, a hmungah storage box a nei a, a body venghim turin metallic guard a nei bawk. He scooter hian lithium-ion battery neiin, vawi khat charge-full-in km 100-150 tlan thei niin an chhal a, full-colour digital display, park & reverse assist, on-board cruise control, delf-diagnosis switch leh regenerative braking te pawh a nei a, a specification chiang kuang zawk la puan loh a ni.Komaki SE electric scooter hi thalai leh kum upa lam pawh hip tura an duan a ni a, a design a danglam deuh tih lohah chuan TN95 nen a inang deuh vek a, a ke hma leh hnungah disc brake a nei a, a battery vawi khat charge full-in km 100-120 tlan thei niin an chhal.Komaki M5 electric bike pawh hian lithium-ion battery neiin, vawi khat charge-in km 100-120 tlan thei niin an chhal bawk a ni. heng Komaki EV pathum te hi a specification leh feature tam zawk chu la puang loh a ni.
|
thalai
|
John Cena leh a Shay Shariatzadeh te chu Tampa, Florida-ah a rûk têin October ni 12 khan an lo inkutsuih reng mai. Anni pahnih inngaizawng hi an thawm a na vak lo a, March 2019 khan Vancouver, Canada-ah an zanlam in-date an hmuh fuh avangin fans pawhin an inzui tih an hre ve chauh a, October 2019 khan Playing With Fire premiere-ah red carpet-ah a vawi khat nan kaldunin, an inzui tih an nemnghet chauh a ni.John Cena hi WWE star Nikki Bella nen kum 6 zet lo inzui tawh an ni a, May 2018 khan an inhualna an titawp a, an inkawp leh zuai nain, October 2018-ah an inthen leh a, an inthen hlen ta a ni. Nikki pawhin Dancing With the Stars-a a partner Artem Chigvintsev a kawp zui ve ta a, August thla khan fapa Matteo an nei tawh nghe nghe a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Rampur lal chhungkaw ro inchuh kum 48 zet an buaipui hnuah a hlutna an chhut chhuak ta a, bungraw laksawn theih loh (assets) zawng zawng hlutna chu cheng vaibelchhe 2,600 hu niin an chhut.Inrinni kalta khan court-in Nawab of Rampur assets hlutna chhut chhuak tura a ruat commissioner chuan Rampur district and sessions judge hnenah Nawab of Rampur ro hlutna an chhut chhuah hi an theh lut ta, tunah chuan court-in ro chuhtu te hnena ro sem dan tur a rel tan tawh dawn a ni. Supreme Court chuan ro inchuh hi tun December thla chhunga tifel turin court hniam zawk hi a lo hriattir tawh a ni.Kum 1949-a India a zalen hnua Nawab of Rampur hmasa ber Raza Ali Khan chu 1966 khan a thi a, a thih ni atangin ro inchuhna hi an la tifel thei ta lo a, India-ah chuan civil suit upa ber pawl a ni ta. Raza Ali Khan hian fanu paruk leh fapa pathum a nei a, a fate hian ro hi an inchuh ta a, vawiin thlengin ro chuhtu zinga hming lang mi 18 an awm tawh a, chung zingah chuan MP hlui Begum Noor Bano leh MLA hlui Kazam Ali Khan te pawh an tel.Nawab of Rampur assets hi panga a awm a, Kasbagh Palace chu acre 350 lai awh hmuk mai a ni a, Benazir Kothi leh orchard chu acre 100 a zai niin, Shahbad Castle chu acre 250 a zau a ni a, Kunda theihuan pawh 12,000 sq m a zai niin, Nawab private railway station chu 19,000 sq m a zau niin court ruat commissioner, advocate Arun Prakash Saxena chuan a tarlang a, “Heng assets laksawn theih loh te hlutna hi cheng vaibelchhe 2,600 vel a ni,” a ti.Heng bakah hian assets laksawn theih lemziak hlu tak tak, hmanlai car (1939 nbuick, 1954 Dodge convertible, 1956 Austin convertible, 1956 Jeep Willys, 1956 Fiat, 1957 Plymouth leh Fargo truck) bakah lal thutthleng, chem sei, chemte, rangkachak cigarette case, chandelier, bungbel, milim, darthlalang, carpet tih velte pawh a la awm.
|
thalai
|
Morgan Wallen ‘Dangerous: The Double Album’ chu tunkar Billboard 200 (albums) chart-ah a No.1 leh a, tihian a zawnin he chart-ah hian kar sarih a No.1 tling ta a, country album-ah chuan he chart-a a zawna kar sarih No.1 thei hmasa ber a ni.Kar kalta, a kar ruk No.1-naah hian country album dang a zawna kar ruk No.1 thei- Garth Brooks ‘The Chase’ record a rawn nihrual a, tunkarah a No.1 leh tak avangin record thar a siam ta a ni. Garth Brooks hi 1992 khan he chart-ah hian kar ruk chhung a No.1 a, chumi hnuah country album he chart-a kar ruk chin No.1 pui leh thei hmasa ber chu Morgan Wallen hi niin, tunah chuan record a siam ta a ni.A zawn ni kher lo chuan he chart-a country album No.1 ni rei thei ber chu Garth Brooks ‘Ropin’ the Wind’ niin, 1991-92 chhungin kar 18 a No.1 thei a, Billy Ray Cyrus ‘Some Gave All’ (kar 17), Taylor Swift ‘Fearless’ (kar 11), Garth Brooks ‘The Hits’ (kar riat), Eagles ‘Hotel California’ (kar riat), Morgan Wallen ‘Dangerous: The Double Album’ (kar riat), Taylor Swift ‘Red’ (kar sarih) leh Garth Brooks ‘The Chase’ (kar sarih) ten an dawt.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga tehin chart ranking siam thin a ni a, album hralh zat chhut nan hian album tak tak hralhna bakah streaming atanga album hralhna tlukpui (album-a hla 3,750 ad-supported or 1,250 paid/subscription on-demand official audio leh video streams) bakah album-a hla mal hralhna atanga album hralhna tlukpui (album-a hla mal 10 hralh leh a album pakhat hralh intluka ngaih a ni) te belhkhawm thin a ni.Dangerous: The Double Album hi February ni 19-25 chhungin US-ah copy 89,000 hralh lehin chart-ah a No.1 leh a, chung zinga copy 80,000 chu streaming atanga album hralhna tlukpui niin, copy 7,000 chu album tak tak hralhna a ni a, album-a hla mal hralhna atangin copy 2,000 tlukpui an hralh thei bawk.Chart No.1 hlui Ariana Grande ‘Positions’ chu copy 49,000 hralh lehin No.8 atangin No.2 a kai thar leh a, he album hi February ni 19 khan a deluxe edition, hla thar panga an dah belhna an tichhuak a, chu chuan hralh a ti kal thar leh ta a ni. Chart No.1 hlui bawk Pop Smoke ‘Shoot for the Stars Aim for the Moon’ chu copy 43,000 hralh lehin No.4 atangin No.3 a kai thar ve leh ta bawk.Lil Durk ‘The Voice’ chu copy 38,000 hralh lehin No.3 atangin No.4-ah a tawlh a, Pooh Shiesty ‘Sheisty Season’ chu copy 37,000 hralh lehin No.4-ah bawk a awm leh a, chart No.1 hlui The Weeknd ‘After Hours’ chu copy 37,000 tling lo deuh hralh lehin No.2 atangin No.6-ah a tawlh ve thung.Chart No.1 hlui BTS ‘Be’ chu copy 36,000 hralh lehin No.74 atangin No.7-ah a invawrh thar leh a, album hi February ni 19 khan a deluxe CD package an tichhuak thar leh a, hei hian a harlh a tikal thar leh ta a ni.Dua Lipa ‘Future Nostalgia’ chu copy 30,000 hralh lehin No.7 atangin No.8-ah a tawlh a, chart No.1 hlui Luke Combs ‘What You See Is What You Get’ chu copy 28,000 aia tam deuh hralh lehin No.11 atangin No.9 a kai thar leh a. chart No.1 hlui Lil Baby ‘My Turn’ chu copy 28,000 hralh lehin No.13 atangin No.10 a kai thar ve leh ta bawk.
|
thalai
|
Triumph Motorcycles chuan an 2021 Modern Classic Bonneville-te chu India-ah an tlangzarh a- Bonneville Street Twin, Bonneville T100, Bonneville T120 leh T120 black, The Speedmaster leh Special edition Street Twin Gold Line te an ni.Deslhi showrrom-ah New Street Twin hi Rs 7,95,000 man niin, Street Twin Gold Line hi Rs 8,25,000 man a ni a, Bonneville T120 leh T120 Black hi Rs 10,65,000 man niin, Bonneville T00 Black hi Rs 9,29,000 man a ni a, Bonneville Speedmaster chu Rs 11,75,000 man a ni ve thung.
|
thalai
|
Dolma hmel kan hmu ta; Sailova pawh a inlanMizo rock band zinga huhang nei lian ber ni thin Tribal Power chu rimawi khawvelah an rawn tal lut ve leh ta a, an music video thar ‘Speed 30,000’ chu Thawntanni zan khan LPS studio-ah an tlangzarh a, hetihrual hian an hla lar, a hun laia Mizo hla lar ber pawla chhal ngam ‘Dolma’ hla an phuahna chhan, amah Dolma ngei mai pawh a hmel chiang zawkin kan hmu thei ta, Mizo mipa zaithiam chuai thei lo Vanlalsailova pawhin Tribal Power hla sain, hun a hmang ve bawk.‘Speed 30,000’ hi 1998 vela an album ‘T3’ ami, tuna an record thar leh a ni a, an band line-up thar anga an official music video hmasa ber a ni bawk. Band member an phur thar a, an frontman OP-a chuan, “|hiante an phur bawk a, hla thar pawh kan nei ngeiin a rinawm,” a ti a, Tribal Power fans tan chanchin lawmawm a ni e.‘Speed 30,000’ tlangzarhna hi Lalchhanhima Khiangte @ Mama’n a kaihruai a, Vanlalsailova’n show hawn nan Tribal Power hla ‘Mamawh Chhanna’ a sa a, music video hi Chicco Renthlei-in a tlangzarh ta a ni. Music video tlangzarhnaah hian Mizo musician hriat hlawh tak takin an telpui a, guitarist, MZI President ni bawk David Z Hmar pawhin thu a sawi a, MSA, Joe Ralte, OPa (Bad Combination) te pawh hmuh tur an awm.‘Speed 30,000’ hi 1998 vela an lo phuah tawh kha ni mah se rock music ngainatute tan chuan ‘a hlui lo, a thar leh thin’ tih ang deuhin, a music pawh a la tang tha et awt hle a, live music ngainatute beng chu a fah leh khawp ang. Tribal Power frontman OP-a’n a kum tam ve deuh tawh vangin a awin tunhma a pha tawh lo ang ti a lo sawi tawh chu a, OP-a aw ngainatute tan chuan a mawina a bo chuang lo, wine ang mai a ni a, a upa telh telh a, a tha tawlh tawlh emaw tih mai tur a ni e.Dolma chu… ‘Bengkhuaia Lehkha’album, 1997 a an tlangzarha an hla hit ‘Dolma’ pawh an perform thar leh a, he hla an sak lai hian background-ah amah Dolma ngei mai chu a thlalak an tilang a, Dolma hian band duhsakna a hlanna video an tilang bawk.‘Dolma’ hla hi 1997an phuah niin, Bhutan nula Dolma hian 1990s kum chawhnu lam, Tribal Power vanglai khan, chutih laia music magazine hriathlawh tak Rock Street Journal (RSJ) atangin Tribal Power hi a lo hmelhriat a, an music a ngaina ta hle a, tunlai anga social media kan la hmelhriat hma kha niin, lehkhate inthawnin, chuta tang chuan ‘Dolma’ tih hla hi a lo piang ta a ni.OP-a chuan, “Kan inbe ngai tawh lo a, kum 20 chuang hnuah a phone number kan nei leh ta hlauh a. |hiante an bengvar a, a nachang an hria a, hetiang hian kan rawn pholang leh thei ta a ni,” a ti a, tun hnuah Dolma phone number an neih leh theih tak sawiin, “Aizawl Thunder-te Bhutan-ah an ride a, chutah chuan an lo zawng chhuak ta a ni,” a ti. Tunah chuan Dolma pawh nu niin, a inkai hnawk ve tawh hle a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Xiaomi chuan an smartphone thar Redmi 9 Power chu India-ah an tlangzarh ta a, 4GB RAM + 64GB storage chu Rs 10,999 man niin, 4GB RAM + 128GB storage chu Rs 11,999 man a ni ve thung. He smartphone hi December ni 22 atangin an hralh chhuak tan dawn a, Amazon bakah Mi.com leh Mi Homes, Mi Studios leh Mi Stores-ah te a chah theih ang.Redmi 9 Power hi dual-SIM niin, Android 10 based MIUI 12 a hmang a, octa-core Qualcomm Snapdragon 662 SoC leh Adreno 610 GPU neiin, 4GB LPDDR4X RAM leh 64GB/128GB storage a nei a, a storage hi microSD card hmangin 512GB-in a tihlen theih.6.53-inch fullHD+ (1080×2340 pixels) Dot Drop (waterdrop-style notch sawi nana an company tawngkam) display neiin, 19.5:9 aspect rartio, 400 nits brightness neiin, Corning Gorilla Glass 3 a thuam a ni a, a hnungah camera pali- 48-megapixel primary sensoe, 8-megapixel secondary sensor (ultra-wide-angle lens), 2-megapixel macro sensor leh 2-megapixel depth sensor a nei a, a hmaah selfie atan 8-megapixel sensor a nei bawk. A camera hian artificial intelligence 9AI) Face Unlock a support.Connectivity-ah chuan 4G VoLTE, Wi-Fi, Bluetooth 5.0, GPS/A-GPS, Infrared (IR) blaster, USB Type-C leh 3.5mm audio headphone jack a support a, Hi-Res Audio certified stereo speaker a nei a, Amazon Prime Video leh Netflix-ah te HD Web streaming tih theihna Widevine L1 certification a nei vang mai bawk.Sensor hrang hrang a neih zingah a pangah fingerprint sensor neiin, accelerometer, ambient light, magnetometer leh proximity sensor te pawh a nei a, 6000mAh battery neiin, 18W fast charging a support a, reverse charging a support bakah Ehanced Lifespan Battery (ELB) technology a nei bawk. He handset hi 162.3×77.3×9.6mm a lian gram 198 a rit a ni.
|
thalai
|
Xiaomi chuan an smartphone thar Mi 11 chu virtual event neiin Europe-ah an tlangzarh ta a, 8GB RAM + 128GB storage chu EUR 749 (Rs 65,800 vel) man a ni a, 8GB RAM + 256GB storage chu EUR 799 (Rs 70,100 vel) man a ni ve thung. He handset hian kum hnih chhung warranty a neih bakah one-time screen replacement warranty kum khat atan a nei bawk. Mi 11 hi India-ah chuan February thla chawhnu lamah a rawn thlengin a rinawm.Mi 11 hi dual-SIM niin, Android 10 based MIUI 12 a hmang a, MIUI 12.5 a upgrade theih a ni a, octa-core Qualcomm Snapdragon 888 SoC leh 8GB RAM neiin, 128GB/256GB inbuilt storage a nei a, a storage hi microSD card hmangin a tihlen theih.6.81-inch 2K WQHD+ (1440 x 3200 [ixels) AMOLED display neiin, 1,500 nits peak brightness a nei a, Corning Gorilla Glass Victus a thuam niin, 120Hz refresh rate leh touch sampling rate up to 480Hz a nei bawk. A hnungah camera pathum- 108-megapixel primary sensor (f/1.85 lens leh optical image stabilisation), 13-megapixel secondary sensor (f/2.4 lens, ultra-wide-angle lens leh 123 degree field-of-view) bakah 5-megapixel ‘telemacro’ sensor a nei a, a camera feature-ah hian artifical intelligence (AI), Magic Zoom, Time Freeze, Parallel World leh Freeze Frame te pawh a tel a, a hmaah selfie atan 20-megapixel sensor a nei bawk.Connectivity-ah chuan 5G, 4G LTE, Wi-Gi, Bluetooth 5.2, GPS/A-GPS, NFC, Infrared (IR) leh USB Type-C port a support a, sensor hrang hrang a neih zingah in-display fingerprint sensor neiin, hei hi heart rate monitor angin a hman nghal theih. 4,600mAh battery neiin, Mi TurboCharge 55W wired leh 50W wireless charging a support a, 10W wireless reverse charging a support bawk a, 164.3×74.6×8.06mm a lian, gram 196 a rit a ni.
|
thalai
|
Drake chu Billboard Artist 100 chart-ah No.17 atangin No.1-ah a invawrh kai ve leh ta a, August 2018 hnua he chart-a a No.1 lehna hmasa ber a ni.Billboard Artist 100 chart hi kar khat chhunga US-a zaithiam lar dan tehna a ni a, chart ranking siam nan hian kar khat chhunga US-a album leh hla hralh tam dan te, streaming leh radio airplay bakah social media fan interaction te chu tehna pawimawh a ni.Tihian he chart-a Drake No.1 tawh hun chhunf belhkhawm chu kar 32 a tling ta a, mipa zaithiam zingah he chart-a No.1 ni ngun ber a ni a, he chart-a kar 42 No.1 tawh Taylor Swift chiah pha lovin, zaithiam zingah he chart-a No.1 ngun ber dawttu a ni bawk. Artist 100 chart-ah hian Taylor Swift leh Drake te hi The Weeknd (21), BTS (16), Ariana Grande (15), Post Malone (14), Justin Bieber (12), Adele (10) leh Billie Eilish (10) ten an dawt.Drake hian a hla thar pathum – ‘What’s Next’, ‘Wants and Needs’ featuring Lil Baby leh ‘Lemon Pepper Freestyle’ featuring Rick Ross te chu Billboatd Hot 100 (singles) chart No.1, No.2 leh No.3 a kai pui vek a, hei hian Artist 100 chart-ah pawh a vawrh sang ta a ni.Billboard Artist 100 chart Top 10:1 Drake2 The Weeknd3 Morgan Wallen4 BTS5 Lil Baby6 Ariana Grande7 Billie Eilish8 Justin Bieber9 Pop Smoke10 Luke CombsEpaper Subscribe Now
|
thalai
|
Brad Pitt leh Nicole Poturalski te chu thla hnih vel an inzui hnuah an intha-then ve leh ta.Pitt, kum 56, leh German model Nicole, kum 27, te hi August thla chawhnu lam khan an inzui niin thu thang tan a, France-ah an inzui a, chutah private jet-in France chhim lamah an thlawk lut dun leh a, Chateau Miraval-ah chawlh an hmang dun ta a ni. He Chateau Miraval hi Pitt leh a nupui hlui Angelina Jolie te 2014-a an inneihna hmun kha a ni nghe nghe.Pitt leh Nicole-te hian an pahnih inkar hi engmah puan an nei lem lo a, an inzui thu pawh an puang chuang lo a, an pha bawk hek lo. Tuna an inthen thu pawh hi anni pahnih lam atang chuan engmah hriat tur a awm rih chuang lo.Tun hi 2016-a Angelina Jolie nena an inthen hnua vantlang hriata Pitt-a’n ngaihzawng a neih leh hmasak ber a la ni awm e. Tutute emaw nen chuan an han dem deuh thin tak nain, engmah tak tak a awm leh ngai lo a, “thian kan ni,” tiin a tawp leh mai thin, tun tum erawh an inzui ve deuh tak tak chu a nih hmel a, mahse, a rei ta lo a ni.Brad Pitt leh Angelina Jolie te hi kum 10 chuang an inzui hnuah 2014 khan an innei a, mahse, kum hnih chauh inneiin, 2016-ah an inthen leh ta a ni. Pitt leh Jolie te hian fa paruk- Maddox, 19, Pax, 16, Zahara, 15, Shiloh, 14, leh phir kum 12 mi Vivienne leh Knox an nei.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Billboard chuan chart thar an tichhuak Billboard Global 200 leh Billboard Global Excl. U.S. chart te niin, Billboard Global 200 khawvel huapa kar khat chhunga hla hralh tam ber niin, a pakhat zawk hi chu US tel lo va ram hrang hrang a kar khat chhunga hla lar a ni ve thung.He chart ranking siam nan official streams- subscribtion leh ad-supported audio leh video music service bakah khawvel ram hrang hrang a digital music retailers atanga download sales data te hman a ni.Billboard Global 200-ah hian Cardi B ‘WAP’ featuring Megan Thee Stallion a No.1 a, khawvel huapin kar khat chhungin vawi maktaduai 100.9 stream a nih bakah download atangin 23,000 an hralh hman bawk.Blobal 200 chart-ah hian BTD ‘Dynamite’ chu No.2 niin kar khat chhungin khawvel pumah vawi maktaduai 83.4 stream niin, download atangin 36,000 an hralh bawk a ni.24kGoldn ‘Mood’ chu No.3 niin, Maluma ‘Hawai’ chu No.4 a ni a, Drake ‘Laugh Now Cry Later’ featuring Lil Durk chu No.5 a ni a, Jawsh 685 leh Jason Derulo ‘Savage Love (Laxed – Siren Beat) chu No.6 a ni a, The Weeknd ‘Blinding Lights’ (No.7), Blackpink leh Selena Gomez ‘Ice Cream’ (No.8), DaBaby ‘Rockstar’ featuring Roddy Ricch (No.9) leh Harry Styles ‘Watermelon Sugar’ (No.10) ten an dawt.Billboard Global 200-ah hian top 10-a lang hming 16 zinga 10 chu US an ni a, Canada atangin pahnih, South Korea atangin pahnih bakah Colombia, New Zealand leh UK atangin pakhat theuh an lang.Billboard Global 200 Excl. U.S.-ah chuan Maluma ‘”Hawái” a No.1 ve thung a, US tih loh ram dangah kar khat chhungin vawi maktaduai 85.3 stream niin, download-ah 1,000 a hralh thei bawk.He chart-ah hian BTS ‘Dynamite’ bawk a No.2 a, Cardi ‘WAP’ featuring Meghan Thee Stallion No.3 a ni ve thung a, 24kGoldn ‘Mood’ (No.4) leh Jawsh 685 leh Jason Derulo ‘Savage Love (Laxed – Siren beat) (No.5), Blackpink & Selena Gomez ‘Ice Cream’ (No.6), The Weeknd ‘Blinding Lights’ (No.7), Sech ‘Relacion’ No.8, Harry Styles ‘Watermelon Sugar’ (No.9) leh Ozuna ‘Caramelo’ (No.10) te top 10-ah an lang bawk.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
MG Motor India chuan mi pasarih chuan theihna MG Hector Plus chu kumthar tirah India-ah an tlangzarh dawn tih an puang. Hector Plus 7-seater hi British lirthei siamtu company MG-in India-a an lirthei model panga an tlangzarhna tur a ni. Tuna an hralh chhuah mek MG Hector Plus 6-seater hi Rs 13,73,000 atanga Rs 18,68,000 man te an ni a, 7-seater version hi a model tinah Rs 75,000 vela to zawk tura ngaih a ni a, a man tur hi official-a puan erawh a la awm lo. MG Hector Plus 7-seater hi model chi li- Style, Super, Smart leh Sharp a awm a, engine chi thum- 1.5-litre petrol, 1.5-litre hybrid, 2.0-litre diesel te a ni.
|
thalai
|
David Vanlalpeka chuan a music video thar ‘Davida Perhkhuang’ tih chu a tichhuak ve leh dawn ta. He hla hi a nupui neih hnua a music video tihchhuah leh hmasak ber a ni.Davida Vanlalpeka hi ‘Ka dam leh dawn,’ tih leh ‘A lama rilru dik tak putu’ tih hla leh hla dang dang hmanga min lo awi tlei tawh thintu kha a ni a, tuna a hla thar hi music tang tha deuh chi a ni a, Zonet music channel leh YouTube-ah te en theihin a awm dawn ta.‘Davida Perhkhuang’ tih hla hi Lalnunpuia Hrahsel phuah niin, he hla hi Bible-a kan hriat lar tak Davida leh Saula te inkar behchhana phuah a ni a, lal Saula rilru buai tihdam nan Davida’n tingtang a tum sak thin a, Saula tibuaitu ramhuai ten an chhuahsan thin a ni kha. He hlaah hian Pathian faknain thil a tih theihzia tarlan a ni.
|
thalai
|
Montana tleirawl, Kimberly Strable, kum 17, California Intercontinental University a business administration zir thin chu business administration-ah doctorate degree hlan a ni ta a, American history-ah doctorate degree nei thei naupang ber a la ni.Strable chuan, “Khawvel history-ah doctorate nei thei naupan lamah pathumna ka ni a, business bikah chuan doctorate nei thei naupang ber ka ni a, American history-ah, eng field-ah pawh doctorate nei thei naupang ber ka ni bawk,” a ti.Strable chuan, “Tunah chuan ka kum naupan avanga enhranna ka tawh te hi dan hmangin ka bei let mek a ni,” tiin eizawnna lama hmalak tan a tum dan an zawhna a chhang a, “Chu chu a phurawm ve riau a, ka hriatna te ka hmangtangkai ve thei dawn a, chutiang tur chuan hma ka la mek. Chu chu kan tihfel hunah chuan executive management lama luh ka tum,” a ti bawk.Strable hian chhun tur a nei tha riau a, a u pawhin kum 18 a tlin hmain master degree a nei thei a, a nau pathum te pawhin kum naupang tê a degree nei hman theuh an tum ve bawk.
|
thalai
|
Justin Timberlake chuan Jake Stitt, kum 17, tan wheelchair nena chuan theihna van a lei sak.Jake Stitt hi Morristown, Tennessee a cheng niin, cerebral palsy a nei a, a pa, Tim chu a enkawltu ber a ni. Mahse, Tim hian a fapa hi an van a chawi luh leh chawi chhuahna lamah a ban a tina ta tlat mai a, a fapa chu a buaipui tha thei ta lo.Hetiang boruakah hian actor Michael Abbott Jr. chuan wheelchair nena chuan luh theihna van leina tur sum a tuak sak ta a, mahse, an mamawh khawp an tuak ngah hleithei tlat lo. Mahse, Jake Stitt chanchin hian Justin Timberlake-a beng a thleng, van hi a lei sak ta a ni.JT hian Zoom chat kaltlangin Jake leh a pa hi a bia a, “Thanksgiving hmaa van thar neih hman tumin tan in la tih ka lo hria a, i chanchin ka lo hria a, min khawih hle a ni. Chawlh hlimawm tak hmang turin duhsakna ka hlan che u,” a ti.Justin Timberlake hian van thar, wheelchair nena inchawi kual ngai lo va awlsam taka luh theihna hi a leisak ta a ni.
|
thalai
|
One Direction member thin Harry Styles hi a lemchanna hmasa ber Christopher Nolan film ‘Dunkirk’-ah khan a che chhe hran lo a, tunah chuan film danga chang turin an be fel leh ta a, Styles hi Olivia Wilde direct tur ‘Don’t Worry Darling’ tihah a chang leh dawn ta a, he film-ah hian Florence Pugh, Chris Pine leh Dakota Johnson te nen an chang ho dawn a ni.A tirah chuan he project-ah hian Transformer atanga kan hmelhriat Shia LaBeouf chu chang tura tih a ni a, mahse, ani hi Harry Styles hian a rawn thlak dawn ta a ni.A film chanchin kimchang engmah puan a la ni lo va, 1950-a California thlaler a utopian zinga thil thleng, nu pakhatin a nun kaltluang lai nghawng danglam vek thei tur thil a hriatchhuah tak chanchin vel tur niin The Hollywood Reporter chuan a tarlang.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Cardi B hla hit ‘Bodak Yellow’ chu Recording Industry Association of America (RIAA) certified diamond a kai ta a. hmeichhe rapper zingah diamond certified single nei thei hmasa ber a ni ta.RIAA diamond certified chu US-a copy maktaduai 10 hralh tlin theih tihna a ni. RIAA chuan hla hralh zat chhut nan hian man chawi a download leh hla pakhat hralh intlukah an chhiar a, on-demand audio emaw video emaw stream 150 leh hla pakhat hralh intlukah an pawm bawk.Cardi B chuan a record siam avanga lawmthu sawiin, “I zavaia chungah lawmthu ka sawi e, in tel lo chuan hetiang hi a lo thleng thei lo. Ka hlimin min tiphur tak zet a ni,” a ti.Billboard Hot 100-ah pawh ‘Bodak Yellow’ hian record a siam tawh a, October 2017 khan No.1 kaiin, hmeichhe rapper zingah midang zaipui miah lo a mahni tawka he chart-a kum 20 chhunga No.1 thei hmasa ber a ni.
|
thalai
|
‘Hnehna Tumkau’ tih hla a sak avanga Zoram rimawi khawvelin a hmelhriat, zaithiam leh hlaphuah thiam F. Vanlalhriatrenga, kum 39, chu cancer avangin Pathianni kalta, zan dar 7:45 khan Dr. B. Borooah Cancer Institute, Guwahati-ah a thi a, nizan khan a chenna Nursery Veng-a primary school kawtah vui a ni a, Hriatrenga hian a nupui leh a fate pathum a kalsan a ni.Hriatrenga MZI executive memer ni a, a vuinaah hian MZI-in ‘Hnehna Tumkau’ hla sain an thlah a ni.Hriatrenga hi 2020 kum bul lam khan taksa chak lohna avangin ICU-ah dah luh a ni a, thla hnih vel an inenkawl hnuah cancer tih hriatchhuah a ni a, enkawl chhunzawm nghal niin, January ni 3, 2021 zan khan chatuan ram a pan ta a ni. January ni 3 zan hian a ruang hi Mizoram panpui nghal a ni a, nimin tlai khan a chenna in thlenpui niin, nizan khan an vui ta nghal a ni.Hriatrenga hi a naupan lai, 1993 khan AIR (All India Radio)-ah child artist-in a lut a, kum a tlin hnuah audition paltlang lehin AIR artist puitlingah hlankai a ni a, hla pawh eng emaw zat a khung tawh a, zai mai bakah AIR-ah hian musician & humour artist a ni bawk.Naupan lai atanga thu leh hla lama tui niin article ziah leh hla inphuahsiakah te pawh lawmawm a lo dawng ve nual tawh a, 2005 khan a hlaphuah a dah khawmna audio album tichhuakin, a hla phuahte chu chutih laia zaithiam lar tak tak Zosangliani, Lyni Lalthanzuali, Elizabeth Zodinpuii, Lalngêngpuii, Lalramhluna, H.Lalthakima leh Joseph Zaihmingthanga te pawhin an sa nghe nghe a ni.Rimawi khawvela Zoramin a hmelhriat tanna chu 2003-a a album ‘Hnehna Tumkau’ tih kha niin, a album title track hi a larpui hle a, hei bakah hian ‘Leilung Mawina’ tih hla AIR-a a thun pawh a hun laia radio-a gospel hla thlan hlawh pawl tak a ni. Zai mai bakah hla pawh a phuah nual a, a hlaphuah zingah chuan B. Malsawmtluangi (SPi) sak ‘Ban zai ka rel mah na’, ‘Ka ngai em che’ tih leh ‘Min phuar si’ tih te, ‘Biahnem hrilh ka nuam’ (H. Lalthakima), ‘Ka ngai ber che’ (Eli), ‘Min hrilh ve ta che’ (Eli), ‘Anka nem chauh’ (Spi, Donny & Lilzo), ‘Ka tar bik lo ve’ (R. Lalramhluna), ‘Tuar thiam a har ngei’ (Sangkimi), ‘An phal lo maw/A na chuang ngei’ (Joseph Zaihmingthanga & H. Lalthakima) leh ‘Ka bahhnukte’ (Josephine) te pawh a larzual an ni.Read More>> Full>>Epaper Subscribe Now
|
thalai
|
Honda Activa scooter chhuan kum 20 a tling ta a, hemi pual hian Activa 6G 20th Anniversary Edition chu colour scheme thar leh badging thar nen an tlangzarh a, Delhi showroom-ah a model hniam zawk chu Rs 66,316 man niin, a model sang zawk DLX version chu Rs 68,316 man a ni ve thung. Colour scheme thar matte mature brown paint scheme leh blacked-out wheels leh golden leh silver decals a hmalam fender, apron leh side panel-ah te a nei bawk. Hei bakah hian 3D Active badge a nei tel bawk.Honda 2Wheelers India hian an Activa scooter hi India-a scooter hralh tam ber a nih mai bakah Hero Splendor lehpelin India-ah two-wheeler hralh tam ber a ni bawk a, vaibelchhe hnih chuang an hralh tawh a ni. Tuna an tlangzarh thar Activa 6G pawh hian a model hmasa ber design a la kalsan chuang lo a ni.Honda Activa 6G hi model thar niin, frame thar a nei a, a engine pawh an tichangtlung leh zual a, 110 cc engine neiin, 7.68 bhp leh 8.79 Nm tirque pechhuak thei a, CVT a thuam a ni bawk.
|
thalai
|
The Weeknd chuan Ethiopia-a tam tuarte tanpui nan dollar maktaduai 1 a thawh thu a puang. A sum thawh hi Ethiopia sorkar leh Tigray buaina avanga tam tawk ten nitin chaw vawi hnih tal an ei theih nana hmalakna tur a ni.The Weeknd chuan, “Ethiopia-a pawisawi lo civilian, naupang atanga kum upa lam te pawhin an tawrhna, atthlak taka inthahna leh a khaw pum maia hlau thlabar a an awmna te leh chhiatna an tawh zawng zawng te hian ka rilru a tina tak zet a ni. United Nations World Food Program kaltlangin dollar maktaduai 1 ka thawh dawn tih ka puang a, tlem lua awm lo va thawh ve thei kan awm chuan thawh turin ka ngen nghal bawk che u a ni,” a ti.Tigray buainaah hian mi sang tam tak an thi tawh a, a maktaduai tel chu chenna tur mumal nei lovin an awm mek a ni.The Weeknd, a hming tak Abel Tesfaye hi Canada-a piang a ni nain, Ethiopoian raltlan nupa laka piang a ni. The Weeknd hi thilpek lamah a inhawng riau a, coronavirus hripui thawh khatna a len vanglai khan dollar maktaduai a lo thawh tawh a, chumi hnu lawkah chi leh chi inthliarna dotu pawl tan dollar 5,00,000 thawhin, nikum August-a Beirut-a thil puak avanga nunna chan leh tuarte chhawmdawl nan dollar 3,00,000 a thawh leh tawh bawk a ni.
|
thalai
|
Taylor Swift album thar ‘Folklore’ chu Billboard 200 (albums) chart-ah a No.1 leh a, tihian a zawnin kar hnih chhung he chart-ah hian a No.1 ta. Hetihrual hian Beyonce ‘The Lion King: The Gift’ pawhin ‘Black Is King’ Disney+ Hotstar-a an tlangzarh zar zovin, chart top 10-ah a rawn lang ve leh ta bawk.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga teha chart ranking siam thin a nia, album hralh zat chhut nan hian album tak tak hralhna bakah streaming atanga album hralhna tlukpui (US-ah 1250 paid/subscription on-demand official audio leh video stream leh album pakhat hralh intluk anga chhut a ni) leh, album-a hla mal hralhna atanga album hralhna tlukpui (album a hla mal 10 hralh leh a album pakhat hralh intluk anga chhut a ni) te belhkhawm thin a ni.Taylor Swift ‘Folklore’ hi copy 1,35,000 hralh lehin a No.1 leh a, album tak tak hralhna chu copy 30,000 niin, streaming atangin album copy 1,02,000 hralhna tlukpui awmin, album-a hla mal hralh chu album copy 3,000 hralh nen a intluk anga chhut a ni bawk.Chart No.1 hlui Pop Smoke ‘Shoot for the Stars Aim for the Moon’ chu copy 97,000 hralh lehin No.4 atangin No.2 a kai thar leh a, Juice WRLD No.1 album hlui ‘Legends Never Die’ chu copy 88,000 hralh lehin No.3-ah bawk a la awm. Tihian chart No.2 leh No.3 hi mi thi tawh ve ve an nih bakah silaia kahhlum ve ve an ni bawk.Broadway cast recording Hamilton: An American Musical chu copy 66,000 hralh lein No. 5 atangin No.4-ah a insawn a, Lil Baby No.1 album hlui ‘My Turn’ chu copy 50,000 hralh lehin No.7 atangin No.5-ah a insawn thar leh a, DaBaby No.1 album hlui ‘Blame It on Baby’ chu top 10-ah kai thar lehin, copy 43,000 hralhin No.11 atangin No.6 a kai thar leh a, he album hi August ni 4 khan hla 10 dah belhin an tlangzarh nawn leh a, chu chuan album hralh a tikal thar leh ta a ni. He album hi May thla tir chart-ah khan No.1-ah a lo debut tawh a ni.Harry Styles No.1 album hlui ‘Fine Line’ chu copy 39,000 hralh lehin No.10 atangin No.7 a kai thar leh a, Gunna No.1 album hlui ‘Wunna’ chu copy 39,000 tling lo deuh hralh lehin No.6 atangin No.8-ah a tawlh a, Post Malone No.1 album hlui ‘Hollywood’s Bleeding’ chu copy 33,000 hralh lehin No.9-ah bawk a la awm.Beyonce chu Top 10 khartu niin, a album The Lion King: The Gift chu copy 27,000 hralh lehin No.10 a kai thar leh a, he album hi nikum August thla tir chart-ah khan No.2-ah a lo debut tawh. He album hi Beyonce visual album Black Is King avangin hralh a kal thar leh a, Black Is King hi The Lion King: The Gift music behchhan a ni a, Beyonce phuah leh produce a ni.THE AIZAWL POST – Thalaite HuangHOME>>The Aizawk PostFull>>ePaper Subscribe
|
thalai
|
Olivia Rodrigo chu 2021 BRIT Awards-a perform tur a nih thu an puang a, Olivia pawhin a Instagram-ah, “U.K. drivers license. UK-a ka vawi khat kalna tur a nia, @brits-ah ka perform dawn omg. Ka phur tak zet, ka awm hle hle thei tawh lo,” a ti ve bawk.Olivia hla hit ‘Drivers License’ hi US-ah chart No.1 a kai a, UK-ah pawh a hit hle a, kuminah chuan UK-a hla hit bera chhal a la ni a, UK chart-ah kar kua a No.1 tawh a, UK Singles Chart-ah tun kum 15 chhunga No.1 ni rei thei ber a la ni.BRITS Awards hi UK-a rimawi lama an chawimawina sang niin, P!nk leh Rag’n’Bone Man bakah Arlo Parks, Dua Lipa, Griff, Headie One, Lewisham leh Greenwich NHS Trust Choir te pawh an perfoam dawn a ni.2021 BRIT Awards hi May ni 11 hian London-a O2 Arena-ah an sem dawn a, mahse, COVID-19 avangin arena chhungah mipui an lut tam thei dawn lo va, social distancing a tul avangin mi 4000 vel bawr chauh hall chhungah an awm thei dawn a, ticket 2500 chu record music industry-in an ngaihpawimawh te hnenah an pe ang a, a dang ticket 1500 chu nomination a lang leh perform tur ten an team te bakah record label, management leh show partner leh sponsor te tan an theh chhuak ve dawn a ni.
|
thalai
|
Bollywood star Kareena Kapoor Khan leh a pasal Saif Ali Khan te chuan February ni 21, zing dar 8:30 khan a pahnihna atan fapa an nei. Kareena leh Saif te hian 2016 khan fapa Taimur Ali Khan an lo nei tawh bawk a ni.Kareena hi February ni 20, tlai lam dar 5:30 vel khan Breach Candy Hospital, Mumbai-ah dah luh a ni a, nimin tuk khan fapa a hring ta a ni. Nikum August thla khan an fa pahnihna tur an pai thu hi an lo puang tawh a ni.An fa pahnihna tur pian hma lawk hian Saif leh Kareena te nupa hian in lian zawk an lei thar a, herah hian an insuan lut tawh nghe nghe a, he an in tharah hian library chantlung tak a awm bakah, tual zawl nuam tak, swimming pool leh naute pual tur bik room changtlung tak a awm sa a, an fa hmasa zawk Taimur pawhin room zau tha hek hawk tak a nei dawn a ni.A naupai chhungin Kareena Kapoor hi hna lamah a buai em em reng tho a, Aamir Khan nena an han dunna ‘Laal Singh Chaddha’ shooting neiin, Delhi leh Mumbai a kar tawn sek a, lockdown chhungin fakna (commercial) tur pawh a buaipui teuh hman a, a naupai a hram deuh hnuah erawh a pasal Saif Ali Khan film channa ‘Phone Bhoot’ setm Dharamsala lamah chawl hahdam pahin a awm ve leh ta reng a ni.Tunah chuan chhangchhe nu a ni ve dawn ta a, heti chung hian lemchan khawvel atanga chawlh a la tum chuang lo a, chutiang a pasal Saif Ali Khan pawh a awm mai mai hman dawn chuang lo, Kareena hi Karan Johar film siam ‘Takht’-ah a chang ang a, Saif Ali Khan ‘Adipurush,’ ‘Bhoot Police’ leh ‘Bunty Aur Babli 2’-ah te pawh a chang leh dawn a ni.
|
thalai
|
May ni 23-a sem tur 2021 Billboard Music Awards semnaa perform tur zingah The Weeknd pawh puan thar a ni a, he award semna hi Nick Jonas-a’n a host dawn a, Microsoft Theater, Los Angeles-a sem tur a ni.Kumin BBMA-ah hian The Weeknd a langsar ber a, category 16-ah finalist a ni a, chung zingah chuan award ngaihhlut top artist, top male artist leh top Hot 100 artist te pawh a tel a.Kumin BBMA-ah hian P!nk chu Icon Award dawng tur a nih thu puan a ni tawh a, he award hi rimawi lam a thawh hlawk avanga dawng tur niin, P!nk pawh hi stage-ah a perform dawn nghe nghe a ni.BBMA-ah hian Billboard chart-a che tha te hnena hlan thin a ni a, finalist-te hi album leh hla hralh that dan te, streaming, radio airplay leh khawtlang a an chet dan te chu tehna pawimawh a ni a, kumin award hian March 21, 2020 atanga April 3, 2021 thleng a huam a ni.
|
thalai
|
Netflix chuan Indian subscriber-te chu an platform-a film-tu tam ber an ni tih an puang a, Netflix awm ve na ram dang aiin ram pakhatah chuan India hi Netflix-a film entu ngah ber a ni a, Netflix subscriber 80% chuan kartin film pakhat tal en ziah ang an ni.India-ah Netflix subscriber an pung chak hle a, viewership pawh a pung nasa a, a bikin Korean drama entu chu kuminah 370%-in an pung a, non-fiction series leh romantic stories entu chu 250%-in an pung bawk.Netflix India most popular movies in 2020Most popular drama movie: Gunjan Saxena: The Kargil GirlMost popular comedy movie: LudoMost popular thriller movie: Raat Akeli HaiMost popular action movies: Extraction, Malang, and The Old GuardMost popular romantic movies: Love Aaj Kal, and Ginny Weds SunnyMost popular documentaries: The Social Dilemma, and Money Heist: The PhenomenonMost popular anime movie: Pokémon: Mewtwo Strikes Back-EvolutionMost popular children’s movie: Over the MoonNetflix India most popular series in 2020Most popular romantic series: MismatchedMost popular docu-series: Bad Boy Billionaires: IndiaMost popular non-fiction series: Too Hot to Handle, Indian Matchmaking, Fabulous Lives of Bollywood WivesMost popular anime series: Blood of Zeus, and One-Punch Man Season 2Most popular non-Indian, non-English series: The ProtectorMost popular K-dramas: The King: Eternal Monarch, Kingdom Season 2, It’s Okay to Not Be Okay, and Start-up
|
thalai
|
Luke Combs album ‘What You See Is What You Get’ chu Billboard 200 (albums) chart-ah No.21 atangin No.1-ah a invawrh kai thar leh a, tihian a zawn ni kher loin he chart-ah hian kar hnih a No.1 tling ve ta a, hetihrual hian Bruce Springsteen leh Ty Dolla $ign te pawh top five-ah an lang.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga teha chart ranking siam thin a ni a, album hralh zat teh nan hian album tak tak hralhna bakah streaming atanga album hralhna tlukpui leh album-a hla mal hralhna album hralhna tlukpui te belhkhawm thin a ni a, streaming-ah hian 3750 ad-supported emaw 1250 paid/subsciption emaw on-demand official audio leh video album atanga a neih te chu album pakhat hralh nen intluka ngaih a ni a, album-a hla mal 10 hralh leh album pakhat hralh intluk anga chhut a ni bawk.Luke Combs ‘What You See Is What You Get’ hi a deluxe reissue an tichhuak thar leh a, hei hian album hralh a tipung thar leh ta a, October ni 23 leh ni 29 inkarah copy 1,09,000 hralhin, chu chu chart No.1 a kaipui leh ta a ni. Album tak tak hralh zat chu copy 22,000 niin, streaming atangin album copy 76,000 tlukpui hralhin (chu chu on-demand audio & video stream maktaduai 102.26 a tling a, hei hi country album-ah chuan kar khat chhunga US-a stream nasat ber record a ni nghal bawk), album-a hla mal hralhna atangin album copy 11,000 tlukpui an hralh bawk.What You See Is What You Get hi an tlangzarh hlimah chart No.1-ah a debut a, tunah hian a original album an tlangzarh atanga thla 11 leh ni 15-ah chart No.1-ah a rawn kir leh ta a, he deluxe reissue-ah hian hla thar pathum- Six Feet Apart, Without You leh Forever After All te dah belh a ni.Bruce Springsteen album thar ‘Letter to You’ chu copy 96,000 hralhin No.2-ah a debut a, tihian Springsteen hi zaithiam zingah tun kum 60 chhunga kum 10 sawm bi tina chart top 5 kai thei album nei thei awm chhin a la ni a, 1970s, ‘80s, ‘90s, 2000s, ‘10s leh ‘20s-ah te chart top 5 kai thei album a nei vek thei a, tuna a album thar hi a studio album 20-na niin, a album 21-na a ni bawk a, heng a album zawng zawng hi chart top 5 an la kai pha vek a ni.Chart No.1 hlui Pop Smoke ‘Shoot for the Satrs Aim for the Moon’ chu copy 61,000 hralh lehin No.2 atangin a No.3 a tawlh ve thung.Ty Dolla $ign album album thar ‘Featuring Ty Dolla $ign’ chu copy 44,000 hralhin No.4-ah a debut a, hei hi a top 10 album pakhatna a ni a, 2017 khan a album ‘Beach House 3’ chu No.11 a lo kaipui tawh a, tun hi top 10-a a lan vawi khatna a la ni.Chart No.1 hlui Juice WRLD ‘Legends Never Die’ chu copy 42,000 hralh lehin No.4 atangin No.5-ah a tawlh a, No.1 hluiu bawk 21 Savage leh Metro Boomin ‘Savage Mode II’ chu copy 36,000 hralh lehin No.3 atangin No.6-ah a tawlh a, No.1 hlui dang Lil Baby ‘My Turn’ chu copy 35,000 hralh lehin No.7-ah bawk a la awm.Broadway casr recording Hamilton: An American Musical chu copy 29,000 hralh lehin No.8-ah bawk a awm leh a, chart No.1 hlui Machine Gun Kelly ‘Tickets to My Downfall’ chu copy 28,000 hralh lehin No.9-ah bawk a la awm a, chart No.1 hlui Harry Styles ‘Fine Line’ chu top 10 khartu niin, copy 27,000 hralh lehin No.20 atangin No.10 a kai thar ve leh ta bawk.
|
thalai
|
Mahindra & Mahindra chuan an subcompact SUV hriat hlawh tak XUV300 chu a petrol AMT version an tlangzarh ve ta a, company lam chuan AutoShift Transmission an ti a, Delhi showroom-ah a model a zirin Rs 9,55,000 atangin a man a intan a, booking an hawng nghal a, February thla laihawl atangin an hralh chhuak tan ang.Mahindra XUV300 petrol AMT hian 1.2-litre tirbocharged engine bawk neiin, 108 bhp leh 200 Nm torque pechhuak thei a ni a, 6-speed AMT neiin, feature hrang hrang a neih zingah manual mode, creep function, hill start assist, ESC leh safety lamah he motor hi a tlan laia a kawng khar a inhawng a nih chuan automatic-in creep function hi a in off nghal dawn a ni. Manual version pawh hian 6-speed gearbox a nei a, hei bakah hian 1.5-litre diesel engine hmang a awm bawk a, hei hi chu 114 bhp leh 300 Nm torque pechhuak thei a ni ve thung.Electric sunroof pawh a model laihawl W6 atangin an dah tan tawh a, hei hi manual leh AMT-ah a ni ve ve a. Rawng thar- Dual-tone Red leh Dual-tone Aquamarine chu W8(O) AutoShift model zawng zawngah a awm a, W6, W8 leh W8(O) model-ah Galaxy Grey rawng thar a awm bawk. BlueSense Plus connected car system a thuam niin, connected feature 40 chuang a nei a, chung zingah chuan remote access, geo-fencing, vehicle tracking te pawh a tel.BlueSense Plus connected technology hmang hian remote door lock/unlock a tih theih bakah find my feature a nei a, lirthei hi a awmna a neituin a hriat theih nan a pui thei a, live tracking leh location sharing, route deviation te pawh a support. Safety leh security feature-ah feo-fencing, emergency assist bakah information alerts hrang hrang a petrol zawh hmaa a la tlan thui theih zawng hriatna te, tyre pressure hriatna te a awm a, hei bakah hian infotainment controls leh Document Wallet te a nei a, Android Auto leh Apple CarPlay a support bawk.
|
thalai
|
Rose, Jennie, Lisa leh Jisoo te group Blackpink chuan tunkar chhungin YouTube-ah subscriber thar an nei hnem hman hle a, tunah chuan YouTube-ah subscriber maktaduai 48.9 an nei tling tawh a, YouTube-a subscriber ngah ber Justin Bieber an phak lohna la tam deuh mah se an um chak riau maiBlackpink hian an full length debut album ‘The Album’ chu nimin khan an tlangzarh a, hei hian YouTube-ah pawh subscriber ngah lamah a vawrh sang chak lehzual a ni, YouTube-a subscriber ngah lama No.5 atangin No.2-ah an zuang dawrh mai a ni.Tunah hian YouTube-a subscriber ngah ber chu Justin Bieber niin, maktaduai 57.3 a nei tawh a, K-Pop gril group Blackpink hi pahnihna niin, subscriber maktaduai 48.9 an nei tling ve ta a, an album thar tlangzarh hian subscriber a neih belh tir ngei dawn bawk a, Bieber hi maktaduai 9 dawnin la pha lo mah se an um chak ta riau a ni.Blackpink hi YouTube-ah an mikhual tawh bik lo a, an music video ‘How You Like That’ chu YouTube Global Top Song of Summer niin, Selena Gomez an zaipuina ‘Ice Cream’ pawh YouTube Glabal Music Videos Chart-ah kha thla kalta khan a No.1 tawh bawk. An hla hit ‘How You Like That’ hian YouTube-a darkar 24 chhunga music video entu ngah ber record te pawh a lo siam zak zak tawh a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Cardi B chuan a hla thar ‘UP’ chu Zirtawpni hian a tichhuak dawn niin a sawi. Cardi hian Twitter-ah a hla thar tur hi puangin, “Ka single thar ‘UP’ chu Zirtawpni hian a lo chhuak ang! LETS GOOOO! #UP,” tiin a tweet.Pathianni kalta khan Cardi hian video a tweet-a a caption-ah chuan, “Naktukah thu puan tur ka nei,” tiin loud-speaker emoji a dah tel a, he a thu puan tur hi a hla thar tur hi a lo ni.Cardi hla thar ber ‘WAP’, Megan Thee Stallion nena an thawhdunna chu a hit hle a, Billboard Hot 100 (singles) chart-ah pawh No.1 a kai a, Cardi hi Billboard chuan 2020 Woman of the Year-ah te pawh nikum khan a lo puang tawh nghe nghe a ni.
|
thalai
|
Tata Motors chuan an tipper truck thar Signa 4825.TK chu an tlangzarh ta a, India-a tipper ke 16 nei, 47.5 tonne tipper truck hmasa ber niin, a box load body pawh cubic metre 29 a ni hem mai a, tipper truck lian ber niin an chhal.He tipper truck hian Hill Start Assist a neih bakah fuel economy switch mode thum leh Fleet Edge a nei a, company lam chuan kum 6 emaw km 6,00,000 emaw a thleng hmasa zawk zawk thlengin warranty an pe bawk.India-ah chuan 47.5 tonne multi-axle tipper truck hmasa ber a ni a, surface transport atana hman tur a ni a, ke 16 neiin, thil phurh theihna body pawh cubic metre 29 niin, hydraulics niin, load per trip a sang a, hei vang hian he tipper truck thil phurh hi a man a tlawm bik riau dawn a ni.Tata Signa 4825.TK hian Cummins-sourced ISBe 6.7-litre BS6 engine neiin, 250 bhp leh 950 Nm torque @ 1,000-7,000 rpm pechhuak thei a ni a, G1150 9-speed gearbox neiin, 430 mm dia organic clutch a nei bawk. A gear ratio pawh fuel heh lo tura duan a ni.Tata Signa 4825.TK hi configuration chi hnuh- 10×4, 10×2 ah duhthlan tur a ni a, drive mode chi thum- Light, Medium leh Heavy a nei a, hei hi a thil phurh rih dan atanga drive mode thlan thiam nana leh a kawng awmdan leh fuel efficiency atana an tih niin an sawi bawk.Tilt leh telescopic steering system neiin, 3-way mechanically adjustable driving seat leh easy-shift gear a nei a, Sleeper cabin zau tha tak neiin, air conditioning system chak tha tak a nei a, Hill Start Assist, engine brake leh iCGT brake te neiin, electronic system changkang taka thuam niin, Tata connected telematics system Fleet Edge a thuam a ni bawk.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Tunlai hmeichhe group lar bera chhal ngam, K-pop girl group Blackpink chuan an hla thar tihchhuah turah zaithiam thawhpui an neih thu an lo puang tawh a, mahse, an thawhpui hi tunge a nih an puang tel lo a, fans lamin an inrinsiak nghal luih luih a nih kha. Tunah chuan a chiang ta, Blackpink thawhpui chu Selena Gomez a ni e.Selena Gomez chuan Blackpink nena an thawhho thu hi a Instagram-ah puangin, “Blackpink nena kan hla thar August ni 28-ah a rawn chhuak dawn tih phur takin ka puang e,” a ti.Kar liamta mai khan Blackpink enkawltu YG Entertainment chuan Blackpink hla thar neih tur leh thahwpui an neih thu an puang kha a ni a, tuna an hla thar tur hi a title an la puang ta chuang lo a, an hla hit, record siamtu ‘How You Like That’ hnua an hla thar tihchhuah leh hmasak ber tur a ni. Blackpink hian an debut album pawh October ni 2 hian an tlangzarh tawh dawn e.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Olivia Rodrigo hla hit ‘Drivers License’ chu khawvel pumah stream tluklehdingawn a tling ta a, 2021 chhunga vawi tluklehdingawn stream tling hmasa ber a ni.He hla hi Billboard Global 200 chart-ah pawh kar riat chhung a No.1 thei a, March thla tawp khan vawi tluklehdingawn stream hi a kai hman ta a, on-demand audio leh video stream belhkhawm chu tluklehdingawn 1.040 a kai tawh a ni.Drivers License hi kumina hla stream nasat ber niin, a dawttu chu BTS hla hit ‘Dynamite’ a ni a, vawi maktaduai 685.98 stream a hlawh tawh a, Drivers License nen a la inthlau hla a ni.Drivers License hla hi January ni 8-a a tlangzarh kha niin, Billboard Global 200 chart-ah kar riat No.1-in, Billboard Global Excl. U.S chart-ah kar 9 a zawnin a No.1 a, Billboard Hot 100-ah kar riat a No.1 thei bawk.Hetihlai hian Olivia Rodrigo hian a hla thar ‘Deja Vu’ chu April ni 1 khan a tichhuak a, a album hmasa ber tur *O*R pawh May ni 21-ah a tlangzarh dawn tih a puang chiang ta.
|
thalai
|
K Lalthlamuankimi chuan a music video thar “Ka rul seng lo’ng” tih chu LPS music channel leh YouTube-ah a dah lut ta. K Lalthlamuankimi hi Mami tia kan hriat lar, 2016 Youth Icon kha a ni a, “Ka rul seng lo’ng” hi kumina a music video hmasa ber a ni.He hla hi nu leh pate hnenah fate lawmthu sawina hla, nu leh paten an enkawlna zawng zawng avanga lawmthu sawina, nu leh pa chawimawina hla a ni a, hetiang hla hi kan ngah lo hle a, chhiar tham lek tak tak a ni kan la neih ni. He hlaah hian nu leh pa ten enkimah an enkawlna avanga lawmthu sawina leh nu leh paten fate tana an thawh nasat zia leh, fate tana an inpek nasat zia te tarlan a ni a, chutiang khawpa nu leh pate thawhrimna leh inpekna chu “Ka rul seng lo’ng e,” a ti hial a ni.He hla hi USA-a awm mêk Lalsiamthara phuah a ni a, a music hi Larry kuthnu niin, Gosen Recording Studio-a record a ni a, music video hi Bilywaif Films kutchhuak a ni ve thung.
|
thalai
|
Rapper Black Rob (a hming tak Robert Ross), kum 51, chu Atlanta damdawi inah a thi. Black Rob hi stroke avangin damdawi inah hian enkawl a ni a, dialysis hmanga enkawl reng a nih hnuah mual a liam ve ta a ni.Rob hian 1999 khan a debut album ‘Life Story’ a tichhuak a, he album hi platinum a kai a, US-ah copy maktaduai chuang hralh a ni a, he album hi a lar pui ta nghal a ni.2015 khan stroke a nei tawh a, chu chu tha chhuak lehin, kumin April thla tir khan a stroke nawn leh a, a tuar chhuak zo ta lo a ni.
|
thalai
|
2021 Triumph Speed Triple 1200 RS chu vawiin hian India-ah an tlangzarh dawn ta a, Triumph chuan Speed Triple zingah chuan a chak ber leh changkang ber niin an chhal a, a man tur hi vawiin a puan tur a ni a, Rs 15,00,000 vel bawr a nih a rinawm.2021 Triumph Speed Triple 1200 RS hian 1,160 cc triple-cylinder engine neiin, 178 bhp @ 10,750 rpm leh 125 Nm torque @ 9,000 rpm pechhuak thei a ni a, 6-speed gearbox leh bi-directional quick-shifter a nei bawk.Electronics leh feature thar changtlung taka thuam niin, 5-inch fully TFT instrument console leh layout chi hrang hrang a nei a, 6-asix inertial measurement unit (IMU), ABS, corenring ABS, traction control, front wheel lift control te a neih bakah riding mode chi nga- road, rain, sport, track leh rider te a nei a, heng bakah hian My Triumph Connectivity System, full LED lighting, keyless ignition leh integrated GoPro control te a nei bawk.He motorcycle hi lightweight cast-Aluminium frame a siam niin, a model hmasa aiin kg 10-in a zâng zawk a, kg 198 a rit a ni. A hmalamah Ohlins NIX30 adjustable upside down fork neiin, a hnungah Ohlins TTX36 twin-tube monoshock a nei a, hei pawh hi mahni duh ang tawka adjust theih a ni. Braking lamah chuan a ke hmaah twin 320 mm disc neiin Brembo Stylema radion Monobloc callipers neiin a hnungah Brembo Twin-piston calliper leh 270 mm disc a nei a, a ke hmalam brake lever hi adjust theih a ni. He motorcycle hian Metzeler Racetec RR tyres a hmang bawk.
|
thalai
|
Rock band legend AC/DC album thar ‘Power Up’ chu Billboard 200 (albums) chart No.1-ah a debut a, hetih rual hian Future leh Lil Uzi Vert bakah Chris Stapleton te pawh No.2 leh No.3-ah an debut a, Queen ‘Greatest Hits’ pawhin a vawi khat nan top 10 a kai a, YoungBoy Never Broke Again pawhin top 10 album pali a nei tling ve ta bawk.‘Power Up’ hi AC/DC album he chart-a No.1 thei pathumna a ni a, November ni 13 khan an tlangzarh a, November ni 19 thlengin US-ah copy 1,17,000 an hralh thei a, hei hi chart-ah a No.1 pui ta a ni. AC/DC hian 2008 khan an album ‘Black Ice’ No.1 an kai pui a, 1981-ah ‘For Those About to Rock (We Salute You)’ a No.1 leh bawk. Tihian chart-a lang pha album 26 an nei tling tawh a, chart top 10-a lang pha album 10 an nei tling ta chiah bawk.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga ranking siam thin a ni a, album hralh zat teh nan hian album tak tak hralhna bakah streaming atanga album hralhna tlukpui leh album-a hla mal hralhna atanga album hralhna tlukpui te belhkhawm thin a ni.Power Up hi copy 1,11,000 chu album tak tak hralhna niin, copy 5000 chu streaming atanga album hralhna tlukpui niin, copy 1,000 chu album-a hla mal hralhna a ni ve thung.Power Up hi an band studio album 17-na niin, 2014-a an album ‘Rock or Bust’ leh an founding member Malcolm Young, 2017-a a boral hnua an album tihchhuah leh hmasak ber a ni a, he album atan hian singer Brian Johnson, drummer Phil Rudd leh bassist Cliff Williams te pawh an lead guitarist Angus Young leh rhythm guitarist Stevie Young (ani hian a patea, Malcolm, 2014 atangin a thlak) te nen an che leh a, Johnson hi a ri hriatna lamah harsatna a neih avangin 2016 atangin an band tour-ah an telh tawh lo a, Rudd pawh hi methamphetamine kawl vang leh mi thaha vau thubuai avangin 2015 atangin home-detention a ni a, Williams hian 2016 khan band atanga a chawlh thu a lo puang tawh bawk a ni.Future leh Lil Uzi Vert album intawm ‘Pluto x Baby Pluto’ chu copy 1,05,000 hralhin No.2-ah a debut a, Future tan a top 10 album 14-na niin, Lil Uzi Vert tan a pathumna a ni a, hetihrual hian kuminah top 10 album pahnih an neihna a ni ve ve bawk.Country singer Chris Stapleton studio album thar ‘Starting Over’ chu copy 1,03,000 hralhin No.3-ah a debut a, hei hi a top 10 album palina niin, a album zawng zawng hi chart top 3-ah an la lang pha vek a ni.Chart-a kar thum No.1 tawh Ariana Grande ‘Positions’ chu copy 75,000 hralh lehin No.1 atangin No.4-ah a tawlh a, chart No.1 hlui tho Pop Smoke ‘Shoot for the Stars Aim for the Moon’ chu copy 53,000 hralh lehin No.2 atangin No.5-ah a tawlh a, chart No.1 hlui bawk Luke Combs ‘What You See Is What You Get’ chu copy 42,000 hralh lehin No.4 atangin No.6-ah a tawlh a, chart No.1 hlui bawk Juice WRLD ‘Legends Never Die’ chu copy 37,000 hralh lehin No.7-ah bawk a la awm.An tlangzarh atanga kum 40 dawn hnuah Queen ‘Greatest Hits’ chu chart top 10 a kai ve ta a, copy 36,000 hralh lehin No.36 atangin No.8 a kai a, he album hi vinyl album an hralh chhuah thar leh avangin chart-ah a lang pha ve ta a ni. He album hi October 1981-a an tlangzarh tawh kha a ni.The Kid Laroi ‘F*ck Love’ chu copy 35,000 hralh lehin No.3 atangin No.9-ah a tawlh a, YoungBoy Never Broke Again mixtape thar ‘Until I Return’ chu copy 31,000 hralhin No.10-ah a debut bawk.
|
thalai
|
Game od Thrones fans tan chanchin lawmawm a awm e, HBO chuan a prequel pathum- ‘9 Voyages,’ ‘10,000 Ships,’ leh ‘Flea Bottom’ te an siam tur thu an puang chiang ta. Prequel tih chuan Game of Thrones series kan en tawh kha kan la hria ang a, khami hun hmaa thil thleng kha an tarlang ve thung dawn a ni.‘9 Voyages’-ah hian Corlys ‘Sea Snake’ Velaryon hausakna House Lannister-in an chan tak dan tarlan a ni dawn a, ‘10,000 Ships’ hi Game of Thrones thlen hma kum sang chuanga thil thleng tarlanna a ni ang a, ral hrat khawkheng lalnu, Westeros-a Dorne lalram dintu Princess Nymeria chanchin tarlan a ni ang a, ‘Flea Bottom’-ah hian King’s Landing chanchin tarlan a ni ve thung ang.9 Voyages bik hi hma an la thui tawh deuh a, a thawnthu ziak turin The Mentalist ziaktu Bruno Heller an hmang a, ani hi HBO tana ‘Rome’ lo buaipui tawh a ni bawk. 10000 Seas leh Flea Bottom te erawh hmalak tan deuh chauh a la ni.9 Voyages-ah hian a changtu ber chu Lord Corlys Velaryon a ni dawn a, Steve Toussaint a chang dawn a, ani hi House of Dragon-ah pawh lo tel tawh a ni a, April thla atangin production an tan tawh dawn a ni. 9 Voyages-ah hian Corlys Velaryon, chutih laia The Lord of the Tides an tih chuan Sea Snake ship hmangin tuipui a dai dar a, khawvel hmun hrang hrang a tlawh a, chung zingah chuan Oentos, Dragonstone, Lys, Tyrosh, Myr, Yi Ti leh Leng te pawh a tel. A hnuah Ice Wolf lawng lian chu Great North lamah a zinpui leh dan vel te tarlan a ni ang.10,000 Ships-ah hian Princess Nymeria leh Essos atanga Dorne thlenga zin chhuak, Valyrian Freehold indonaah a chanchhe lam chang ta Rhoynars te chanchin tarlan a ni ve thung ang. A thawnthu hi Game of Thrones hma kum sang chuanga thil thleng a ni a, mahse, a hming a thang em a, Game of Thrones thleng pawhin a hmingin huhang a la nei a, Arya Stark pawhin a direwolf hmingah a la hmang a, Nymeria Sand (Jessica Henwick) pawh a awm kha.Flea Bottom-ah hian King’s Landing-a mi chuanhnuai leh khawsak harsa tak tak te dinhmun tarlan a ni dawn a, Game of Thrones-ah pawh Flea Bottom atanga rawn chawr chhuak character kan hmuh nual kha, chung zingah chuan Ser Davos Seaworth (Liam Cunningham) leh Gendry (Joe Dempsie), King Robert Baratheon-a fa sawn te pawh an tek a, Arya Stark (Maisie Williams) pawh a pa lu an tan sak hnuah Flea Bottom-ah hian a tal ve viau a nih kha.Epaper Subscribe Now
|
thalai
|
Diane Warren leh James Newton Howard te chu 2021 Hollywood Music in Media Awards-a langsar pawl an ni a, anni bakah hian John Legend, Justin Timberlake, Trent Reznor & Atticus Ross, Jon Batiste, Ludwig Göransson, Emile Mosseri leh Benjamin Wallfisch te pawhin award an dawng.Diane Warren leh James Newton Howard te hian Academy (Oscar) Awards rim pawh an hrepha vuai vuai tawh maithei a ni, 11th Annual Hollywood Music in Media Awards-ah hian a langsar ber an ni a, Warren hian feature film The Life Ahead hla ‘lo Si (Seen)’ avangin best outstanding song a dawng a, Warren hi Oscar-ah pawh original song category-ah tum 11 nominate a lo ni tawh a, mahse, award a la dawng lo a, kumin chu a kumthat kum a nih duh hmel riau mai.Howard pawhin feature film News of The World avangin outstanding score award a dawng a, ani pawh hi Oscar-ah tum riat nominate ni tawhin, he category-ah hian award paruk a lo dawng tawh a, kumin pawh hi a beiseiawm leh riau a ni.Hollywood Music in Media Awards (HMMAs) hi film, TV leh video games tana hla leh music phuahtute chawimawina a ni a, he award dawngtute hi Academy Awards-ah pawh an che tha thei riau a ni.2021 HMMA dawngtute chu:Outstanding score – feature film: News Of the World – James Newton HowardOutstanding score – independent film: Minari – Emile MosseriOutstanding score – animated film: Soul – Trent Reznor, Atticus Ross, Jon BatisteOutstanding score – sci-fi/fantasy: Tenet – Ludwig GöranssonOutstanding score – horror film: The Invisible Man – Benjamin WallfischOutstanding score – documentary: David Attenborough: A Life On Our Planet – Steven PriceOutstanding song – feature film: “Io Si (Seen)” from The Life Ahead (La Vita Davanti A Se) – written by Diane Warren, Laura Pausini, Niccolò Agliardi. Performed by Laura PausiniOutstanding song – independent film: “Everybody Cries” from The Outpost – written by Rod Lurie, Larry Groupé, Rita Wilson. Performed by Rita WilsonOutstanding song – animated film: “Just Sing” from Trolls World Tour – written by Max Martin, Justin Timberlake, Ludwig Göransson, Sarah AaronsOutstanding song – documentary: “Never Break” from Giving Voice – written by John Legend, Nasri Atweh, Benjamin Hudson Mcildowie, Greg Wells, John Stephens. Performed by John Legend.Outstanding score – independent film (foreign language): Blizzard Of Souls (Dveselu Putenis) – Lolita RitmanisOutstanding score – TV movie/streamed: Evil Eye – Ronit KirchmanOutstanding music documentary/special program: The Bee Gees: How Can You Mend A Broken Heart – produced by Jeanne Elfant Festa, Mark Monroe, Nigel Sinclair. Directed by Frank MarshallOutstanding score – TV show/limited series: The Queen’s Gambit – Carlos Rafael RiveraOutstanding score – documentary TV series: Belushi – Tree AdamsOutstanding main title theme – TV show/limited series: Hollywood – Nathan BarrOutstanding song – TV show/limited series: “All For Us” from Euphoria – written by Timothy Lee McKenzie aka Labrinth. Performed by Zendaya & LabrinthOutstanding music supervision – film: Bonnie Greenberg – The Life Ahead (La Vita Davanti A Se)Outstanding music supervision – television: Angela Vicari – The EddyOutstanding music supervision – video game: Square-Enix sound division – Final Fantasy VII remakeOutstanding score – short film (animated): Mime Your Manners – Corey WallaceOutstanding score – short film (live action): Imagine Symphony Live – Chris ThomasOutstanding score – video game: Marvel’s Spider-Man: Miles Morales – John PaesanoOutstanding song – video game: “The Baddest” from League Of Legends – written by Riot Music Team and Bekuh Boom; vocals by Soyeon of (G)I-DLE, Miyeon of (G)I-DLE, Bea Miller and WolftylaOutstanding song/score – mobile video game: Call Of Duty: Mobile – Wilbert Roget, II; Guillaume Roussel and additional artistsOutstanding soundtrack album: Promising Young WomanMusic video (independent): “The National Parks” – WildflowerLive concert for visual media: Shawn Mendes: Live in ConcertSong/score – trailer: DUNE trailer – music supervisor/music director: Stephanie Koury. Music score by Hans Zimmer. Eclipse written by Roger Waters.Song/score – commercial advertisement: “Enigma (Give a Bit of Mmh to Me)” Kinder Bueno – TV commercial: Song written by Rainer Pietsch & Amanda Lear. Produced & composed by Jake Warren. Performed by Alice Ella.
|
thalai
|
Rolls-Royce chuan an new-gen Rolls-Royce Ghost India-a an tlangzarh hnu lawkah long wheelbase (LWB) version, Ghost Extended chu India-ah an tlangzarh leh ta a, cheng vaibelchhe 7.95 man a ni a, Rolls-Royce Ghost aiin cheng vaibelchhe 1 velin a to zawk a, 2021 atangin an hralh chhuak tan ang.Rolls-Royce Ghost Extended hi a sei tha hle a, a sei zawng 5715mm niin, a wheelbase pawh 3465mm niin, a car len zawng erawh a la ngai a, 1978mm lian a ni. A vawi khat nan Ghost Extended hian a hnunglam seat tihawn theih (reclining seat) a nei a, company lam chuan Serenity Seat tiin an sawi mai a, business jet cabin nen an tehkhin hial a ni. He car hian Champagbe fridge a hnunglam seat pahnih inkarah a nei a, cooling mode chi hnih 6 degree leh 11 degree a nei bawk. A cabin a reh lehzual theih nan thawm bengchheng dang turin a chassis, bodywork leh tyre-ah te acoustic damping material kg 100 zel an hman belh bawk.Micro-Envirinment Purification System (MEPS) neiin, hei hi car chhunga boruak tithianghlimtu a ni a, boruak thianghlim tawk lo pawh lo thlifim zung zung thei tur a ni. A feature dangah vision assist, day and night wildlife & pedestrian warning, alertness assistant, four camera system leh panoramic view, all-round visibility leh helicopter view, active cruise control, collision warning, cross-traffic warning, lane deperture leh lane change warning, 7×3 high-resolution head-up display, Wi-Fi hotspot, self-park, leh navigation leh entertainment system changtlung tak a nei a, laser headlight neiin, meter 600 a en phak niin an chhal bawk.He car hian 6.75-litre twin-turbocharged V12 engine neiin, 563 bhp leh 850 Nm torque pechhuak thei a ni a, a engine hi an company kutchhuak Satellite Aided Transmission system a thuam niin, all-wheel-drive leh all-wheel steering bakah Rolls-Royce seld-levelling high-volume air suspension technology a nei bawk.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Zirsangkima chuan a lehkhabu thar ‘Reh Ri’ tih chu lei theih turin a phochhuak ta a, lehkhabu dawr hrang hrangah lei theihin a awm ta. He lehkhabuah hian thawnthu tawi 20 dahkhawm a ni.‘Reh Ri’ hi mi paruk chauh pungkhawmin an tlangzarh a, Zoremi Hmar Zote chu lehkhabu tlangzarh kaihruaitu niin, H. Laldinmawia’n lehkhabu thlirlawkna hun a hmang a, Zalen chanchinbu editor Vanlalrema Vantawl-in a tlangzarh. Lehkhabu tlangzarhnaah hian PL Liandinga, Lalrammawia Ngente, C. Lalnunchanga leh Lalzarzova ten sawihona hun an hmang zui nghala, he lehkhabu tlangzarh inkhawm hi TV-a tihchhuah leh tur a ni.Lehkhabu ziaktu Zirsangkima chuan, “Thawnthu tawi te te, vawi khat chhiara chhiar zawh nghal vek theih dah khawm a ni a; a ninawm hmanin ka ring lo,” tiin a lehkhabu chungchang hi a sawi.Zirsangkima hian lehkhabu pathuam ziak tawhin, a lehkhabu hmasa ber ‘Ramada 19’ chu 2013 khan a tichhuak a, 2015-ah ‘2’ a tichhuak leh a, 2017-ah ‘2 but III’ a tichhuak leh bawk. Heng lehkhabu pathum te pawh hi thawnthu tawi dahkhawmna a ni hlawm.‘Reh Ri’ hi phek 211 a chhah, Rs 200 man niin, a zuar chhawng duh tan LV Art, Chanmari-ah ngaihven theih a ni.Epaper Subscribe Now
|
thalai
|
Audi India chuan an RS Q8 chu August ni 27 hian India-ah an tlangzarh dawn a, India-a Audi kutchhuakah chuan SUV chak ber tur a ni. Kumtir lam khan Q8 an tlangzarh tawh a, tunah chuan a aia chak zawk RS Q8 an tlangzarh leh dawn ta a, a man tur hi official-a puan la awm lo mah se cheng vaibelchhe 2 chunglam a nih a rinawm. Audi India hian Rs 15,00,000-in booking an hawng tawh nghe nghe a ni.Audi RS Q8 hian 4.0-litre twin-turbo V8 engine neiin, 600 bhp leh 800 Nm torque pechhuak thei a ni a a, 8-speed automatic transmission a nei bawk. A bi-turbo V8 hian mild hybrid system (MHEV) neiin, 48-volt main electrical system base a ni. He coupe-SUV hi second 3.8 chungin 0-100 kmph a chakin a tlan hman a, a top speed chu 305 kmph a ni. Quattro all-wheel-drive set-up a nei bawk.Audi RS Q8 hian gloss-black finished single-frame grille neiin, a bumper pawh a nalh zek zawk hle a, 22-inch alloy wheels neiin, 23-inch a upgrade theih a ni a, a cabin-ah virtual cockpit instrument console neiin, RS-spec flat-bottom steering wheel, dual touchscreen infotainment system leh MMI user interface neiin, Alcantara leather upholstery a nei bawk.Audi RS Q8 hian India-ah chuan Porsche Cayenne Coupe leh BMW X6 M te a rawn el dawn a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
An hla hit music video an tihchhuah atanga kum 28 dawn hnuah 4 Non Blondes ‘What’s Up’ music video chuan YouTube-ah vawi tluklehdingawn en a hlawh ve ta.He music video hi 1998-a an tihchhuah kha niin, YouTube Billion Views Club-ah an tel ve thei ta a, 90’s music video zingah YouTube-a vawi tluklehdingawn en hlawh thei pangana a ni ta a ni.
|
thalai
|
Maruti Suzuki Swift chu India-a car hralh kal ber a ni leh ta a, 2005-a an tlangzarh atang khan India-a car hralh kal ber te zingah a la tel ta ngar ngar a ni. Hetihrual hian India-a car hralh kal zual 10 zinga pasarih chu Maruti Suzuki kutchhuak a ni a, top 10-ah hian Hyundai-in pahnih an nei ve bawk.Car thar a chhuak deuh mawlh malwh reng a, chutihlaiin model thenkhat chu kumtin hralh ber zinga mi an ni thei reng. JATO Dynamics India-in data an tihchhuah tharah chuan Maruti Suzuki Swift hi June 2020 leh November 2020 inkarah chawhrualin thla tin 15,798 hralh ziah ang a ni a, hripui leng karah pawh hetiang dinhmun hi a la thleng thei a ni. Tun thla ruk chhunga India-a car hralh kal zual 10 zinga pasarih chu Maruti Suzuki kutchhuak a ni bawk. Maruti hi India-a car hralh chhuah tam ber leh siamtu lianber an ni a, mihring phur chi lirthei market-ah pawh 55% vel an hauh pha hial a ni.Hetihrual hian Hyundai pawh India-a car hralh tam lamah pahnihna la niin, Kia Motors pawh an Seltos avangin pathumna an ni pha ta bawk.June 2020 leh November 2020 inkara India-a car hralh tam ber dawttu chu Maruti Suzuki WagonR niin, 14,466 an hralh hman a, Alto 800 chu pathumna niin, 14,461 an hralh a, Baleno chu palina niin, 14,316 an hralh hman bawk. Hyundai Creta chu pangana niin, 11,480 an hralh hman a, tihian top 5-ah Maruti Suzuki car pali langin, Hyundai pakhat a lang a ni.Car hralh tam lama parukna chu Maruti Dzire niin, 11,328 an hralh hman a, Maruti Suzuki Eeco chu pasarihna niin, 9,522 an hralh hman a, Hyundai Grand i10 Nios chu pariatna niin, 9,380 an hralh hman a, Kia Seltos chu pakuana niin, 8,871 an hralh thei a, Maruti Suzuki Ertiga chu 10-na niin, 8,067 an hralh hman bawk a ni.
|
thalai
|
India sorkarin WhatsApp ang deuha instant messaging app Sandes a tichhuak a, National Informatics Centre (NIC) kutchhuak a ni a, tuna India sorkarin Government Instant Messaging System (GIMS) a hman upgrade-na a ni a, WhatsApp ang deuh tho a ni. Sandes hi sorkar mipawimawh te bakah mi naran tan pawh hman theih a ni a, mobile number emaw sorkar email ID emaw sign up nan a ngai a, sign-up tawh hnuah chuan thu inthawn bakah group a siam theih a, multimedia, thlalak leh video te pawh a inthawn theih.Sendes hi Hindi-a ‘thuthawn’ tihna a ni mai a, WhatsApp ang tho a end-to-end encrypted communication a ni a, WhatsApp kan hmanna ang chi zawng zawng hi a tih theih ve deuh vek a, broadcast message pawh tih theih a ni. Sorkar thuneitute chuan app dang Samvad (inbiakna) pawh an buaipui mek niin an sawi a, hei pawh hi India sorkar siam leh bawk a ni dawn a, WhatsApp ang tho a ni ang.Sandes hi hmang chuan Android 5.0 chin chunglam hmang smartphone tan APK file download theih a ni a, iOS tan pawh App Store atanga download theih niin, iPhone, iPad leh iPod-ah te pawh a hman theih a, iOS 12.0 chunglamah chuan a hman theih vek a ni.Download tawh hnuah chuan mobile number emaw email ID emaw hmangin a inziah luh theih a, authentication atan six-digit OTP i dawng ang a, chu chu chhut luh mai tur a ni. Email ID hi sorkar ID chauh hman theih a ni a, Gmail, Hotmail leh email accound dang a hman theih loh a, hetiang email ID hmanga inziah luh i tum chuan a theih loh thu i dawng zel ang. Email hmanga inziak lut tur tan chuan official @gov.in email chauh hman theih a, chuti a nih loh chuan phone number hman mai tur a ni.
|
thalai
|
YoungBoy Never Broke Again chu tunkar Billboard Artist 100 chart-ah a No.1 a, he chart-a a vawi khat No.1-na a ni.Billboard Artist 100 chart ranking siam nan hian kar khat (Zirtawp -Ningani) chhunga US-a album leh hla hralh tam dan te, streaming leh radio airplay bakah social media faninteraction te chu tehna pawimawh a ni a, he chart-a No.1 ni thei chu kar khat chhunga US-a zaithiam lar ber tihna a ni mai.YoungBoy hian a album thar ‘Of Top’ chu Billboard 200 (albums) chart No.1-ah a debut pui thei a, kar khat chhungin copy 1,26,000 hralh an chhut a, hei bakah hian he album-a a hla pakua lai chu Billboard Hot 100 (singles) chart-ah langin, ‘My Window’ featuring Lil Wayne chu No.35 a kai thei a, hei hi Billboard Artist 100 chart-ah a pawh a No.1 pui thei ta a ni.YoungBoy hian tun thla 11 chhungin a album pathum chu Billboard 200 (albums) chart-ah a No.1 pui thei a, mahse, tun tum chiah hi Artist 100-a a No.1 pui thei a la ni.Billboard Artist 100 chart top 10:1 YoungBoy Never Broke Again2 BTS3 Taylor Swift4 Juice WRLD5 Marilyn Manson6 Harry Styles7 Luke Combs8 Pop Smoke9 The Weeknd10 Post Malone(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Olivia Rodrigo hla hit ‘Drivers License’ chu Billboard Global 200 leh Billboard Global Excl. U.S. chart-ah te a No.1 leh ta a, tihian kar thum chhung chu a zawnin heng chart pahnihah hian a No.1 ta. Billboard Global chart pahnih te hi nikum September atanga an siam tan niin, Olivia hi heng chart pahniha a ruala kar thum chhung No.1 thei hmasa ber a ni.Billboard Global 200 chart hi kar khat (Zirtawpni – Ningani) chhunga khawvel huapa hla lar dan tehna a ni a, Billboard Global Excl. U.S. chart hi kar khat chhunga US tel lo, ram dang zawnga hla lar dan tehna a ni ve thung. Chart ranking siam nan hian official-only streams (subscription leh ad-supported audio leh video music service) bakah download sales te chu tehna pawimawh a ni.Olivia Rodrigo ‘Drivers License’ hian kar khat chhungin stream maktaduai 110.5 leh download sales 27,000 a la nei thei a, hei hi Billboard Global 200 chart-ah a No.1 pui leh ta a ni. He chart-ah hian The Weeknd ‘Blinding Lights’ chu No.3 atangin No.2-ah a insawn thar leh a, chart No.1 hlui Bad Bunny leh Jhay Cortez ‘Dakiti’ chu No.4 atangin No.3 a kai thar leh a, chart No.1 hlui bawk BTS ‘Dynamite’ chu No.6 atangin No.4-ah insawn lehin, 24kGoldn ‘Mood’ featurting Iann Dior chu No.2 atangin No.5-ah a tawlh ve thung.‘Drivers License’ hian US tel lovin stream maktaduai 68.9 leh download sales 10,000 a la tlin thei a, hei hi Billboard Global Excl. U.S. chart-ah a No.1 pui leh a, chart No.1 hlui BTS ‘Dynamite’ chu No.2-ah bawk awm lehin, chart No.1 hlui tho Bad Bunny leh Jhay Cortez ‘Dakiti’ chu No.3-ah bawk a la awm a, The Weeknd ‘Blinding Lights’ pawh No.4-ah bawk awm lehin, 24kGoldn ‘Mood’ featuring Iann Dior chu No.7 atangin No.5-ah a insawn thar ve leh ta bawk.
|
thalai
|
US-ah COVID-19 hripui leng avangin cinema hall ticket hralh a la pung hleithei lo va, nikum November-ah North American box office-a No.1 lo ni tawh, ‘The Croods:A New Age’ chu a kar 13-naah pawh a la No.1 leh thei.He animated film hi tun weekend kalta khan US-ah cinema hall ticket hralhna atangin dollar maktaduai 1.7 lalut lehin, hei hi box office-ah a la No.1 pui thei a ni. ‘The Croods’ hian kar 13 chhungin US-ah cinema hall ticket hralhna atangin dollar maktaduai 50 lalut tawhin, US pawna a lakluh nen chuan dollar maktaduai 154 a tlin ve tawh.Hripui len hnuah US-a cinema hall ticket hralhna atanga sum lalut hnem ber la ni rih chu ‘Tenet’ niin, dollar maktaduai 58 a lalut thei a, he record hi The Croods hian a rawn khum thei maiin a rinawm.The Little Things-in dollar maktaduai 1.2 lalut lehin, No.2 a ni a, he film hian kar li chhungin US-ah dollar maktaduai 11 a lalut tawh a, Rami Malek leh Jared Leto te channa a ni.Black Panther leader Fred Hampton biographical drama ‘Judas and the Black Messiah’-in a kar hnih naah dollar 9,05,000 la lut lehin No.3 a ni a, he film hian ni 10 chhungin US-ah dollar maktaduai 3.3 a lalut ve ta bawk.Tun weekend kalta khan film tlangzarh thar top 10 a lang thei pakhat chiah a awm a, Chloe Zhao direct ‘Nomadland’ niin, Frances McDormand channa a ni a, dollar 5,10,000 la lutin No.7-ah a debut.Box office top 10:1.) The Croods: A New Age $1.7M2.) The Little Things $1.2M3.) Judas and the Black Messiah $905K4.) Wonder Woman 1984 $805K5.) The Marksman $775K6.) Monster Hunter $510K7.) Nomadland $503K8.) Land $500K9.) News of the World $245K10.) The War with Grandpa $224KEpaper Subscribe Now
|
thalai
|
Alia Bhatt, Aditya Roy Kapur leh Sanjay Dutt te channa ‘Sadak 2’ chu a trailer an tichhuak ta a, he film hi tun kum 20 dawn hnuah Mahesh Bhatt directing lama a inhman lehna hmasa ber a ni nghe nghe.Coronavirus avanga film chhuak thar a awm mang loh laiin Sadak 2 trailer hian ngaihven a hlawh nghal hle a, a film hi 1991-a romantic thriller Sadak chhunzawmna ang deuh niin, 1991 film-ah hian chuan Sanjay Dutt leh Pooja Bhatt an chang dun a. Film thar hian thawnthu kil thum a nei dawn a, Ravi (Sanjay Dutt) chu a hmangaih (Pooja Bhatt) thih hnuah nun khawhar takin a awm a, chutih lai chuan mi hlim thei tak Arya (Alia Bhatt) a rawn lang ta a. Hmangaihna, phuba lakah leh inchhanchhuahna te a thleng a, Kailash tlang an panna lamah Aditya Roy Kapur an tawng a, tichuan sakhaw rawngbawltu inti (Makarand Deshpande) an tawng a, ani chuan Arya thah a tum ta a ni. Hetiang vel hi a thawnthu tlangpui chu a ni.Sadak 2 hi director Mahesh Bhatt leh a fanu Alia Bhatt te an thawh dun vawi khatna a ni a, hei vang hian a film pawhin ngaihven a hlawh phah lehzual a ni. Sadak film hmasa zawk hi 1991 khan khami kuma Hindi film sum lalut hnem ber a lo ni tawh nghe nghe a ni.Tuna trailer an tichhuah thar hi minute 3 vela sei niin, a changtu pathum te lanna scene hrang hrang an dah a, a film pawh hi Ooty, Mumbai, Mysore leh Uttarakhand-ah te chan a ni. He film hi online video streaming platform Disney+ Hotstar VIP-ah August ni 28 hian an tlangzarh dawn a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Ariana Grande hian a ‘ex’-te hi hlaa han chham chhuah zui hi a ching vak lo, mahse, sawi tur ting chu a lo awm ve tawh a, tuna a hla thar ‘Position’-ah pawh hian a pasal hual hlui Pete Davidson a lam chhuak niin fans lamin an ngai deuh tlat.‘Position’ hi presidential music video a ni deuh ber mai a, a hla erawh Ariana chhas thar Dalton Gomez nena an inkar a phuahna ni a ring pawl an awm. Ariana hian Justin Bieber nena an zai dunna ‘Stuck With U’ tih music video-ah khan Dalton nen an inzui tih puangin an lang dun a ni.Position music video-ah hian Ariana Grande hi US President ang ten a inlan a, White House velah a tal pawl hle a, mahse, a hla thu pakhatah chuan ‘Pete’ tih a tel niin fans lamin an hre tlat.A hlathuah chuan “Heaven sent you to me. I’m just hoping I don’t repeat history,” tih a awm a, he lai tlar a sak hian ‘repeat’ tih laia ‘peat’ tih chin bik tê hi ‘pete’ ti angin a lam niin an hre tlat. Lo ngaithla ve chhin teh, i bengah eng angin nge a rik ve!Ariana leh Pete Davidson te hi rei an inzui hmain June 2018 khan an inhual a, mahse, thla li hnu lekah an inhualna an titawp leh ta mai a ni. Pete nen hian an inthen hnuah an intitha zui tehchiam lo tlat mai a, han inkah deuh zauh zauh pawh an lo nei tawh a ni.Position hla hi Ariana album thar tur title track a ni a, album hi October ni 30 a tlangzarh tur niin, he album-ah hian Doja Cat, The Weeknd, Ty Dolla $ign te pawh a thawhpuia, hla 14 awmna album a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
24kGoldn ‘Mood’ featuring iann dior chu Billboard Hot 100 (singles) chart-ah a No.1 leh ta a, tihian kar li chhung he chart-ah hian a No.1 ta. Hetihrual hian The Weeknd ‘Blinding Lights’ pawhin Hot 100 chart top 10-a lang rei ber record a nih rual ve ta bawk.Billboard Hot 100 (singles) chart hi kar khat (Zirtawpni – Ningani) chhunga US-a hla lar dan tehna a ni a, chart ranking siam nan hian all-genre US streaming (official audio leh official video), radio airplay leh sales data te chu tehna pawimawh a ni.‘Mood’ hi chart ranking siam nana tehna hrang hrangah a la che tha hle a, November ni 6 leh ni 12 inkarah US-ah vawi maktaduai 25.3 stream a la ni a, chu chu kar kalta aiin 32%-in a pung a, download atangin copy 13,000 hralh lehin radio airplay-ah pawh ngaithla tu maktaduai 85 nei anga chhut a la ni bawk. Hengte avang hian karleh chart-ah pawh a la No.1 leh thei maiin a rinawm.Chart No.1 hlui Ariana Grande ‘Positions’ chu No.2-ah bawk a awm leh a, Gabby Barrett ‘I Hope’ featuring Charlie Puth chu No.5 atangin No.3-ah a insawn a, Drake ‘Laugh Now, Cry Later’ chu No.3 atangin No.4-ah a tawlh ve ta bawk.Chart No.1 hlui The Weeknd ‘Blinding Lights’ chu No.4 atangin No.5-ah a tawlh ve ta a, tihian he chart top 5-ah kar 33 a awm tling ta a, top 10-ah kar 39 awm tling bawkin, he chart top 10-a lang rei ber record siamtu Post Malone ‘Circles’ record nih rualin, kar 39 chhung top 10-ah a lang ve ta a ni.Internet Money leh Gunna ‘Lemonade’ featuring Don Toliver leh NAV chu No.7 atangin No.6-ah a insawn a, top 10 atanga chhuak tawh Justin Bieber ‘Holy’ featuring Chance the Rapper chu No.11 atangin No.7 a kai thar leh a, Bad Bunny leh Jhay Cortez ‘Dakiti’ chu No.9 atangin No.8-ah a insawn a, chart No.1 hlui Jawsh 685 leh Jason Derulo ‘Savage Love (Laxed – Siren Beat)’ chu No.6 atangin No.9-ah a tawlh a, top 10 atanga chhuak tawh Pop Smoke ‘For the Night’ featuring Lil Baby & DaBaby chu No.12 atangin No.10 a kai thar ve leh ta bawk.Billboard Hot 100 Top 10 a lang reite:“Blinding Lights,” The Weeknd, 2020 (39)“Circles,” Post Malone, 2019-20 (39)“Sunflower (Spider-Man: Into the Spider-Verse),” Post Malone & Swae Lee, 2018-19 (33)“Girls Like You,” Maroon 5 feat. Cardi B, 2018-19 (33)“Shape of You,” Ed Sheeran, 2017 (33)“Sicko Mode,” Travis Scott, 2018-19 (32)“Closer,” The Chainsmokers feat. Halsey, 2016-17 (32)“How Do I Live,” LeAnn Rimes, 1997-98 (32)“Uptown Funk!,” Mark Ronson feat. Bruno Mars, 2014-15 (31)“Bad Guy,” Billie Eilish, 2019 (30)“Smooth,” Santana feat. Rob Thomas, 1999-2000 (30)
|
thalai
|
Nimin tuk khan lemchan lama chawimawina sang Academy Awards (Oscar an ti bawk) chu kumin atan an sem leh ta a, kum dang nena khaikhin chuan a show pawh a danglam deuh a, Hollywood-a Dolby Theater-ah chauh red carpet phah tawh lovin, Union Station, Los Angeles lamah pawh red carpet an phah ta duai mai. Hei bakah hian nominee thenkhat, award semnaa tel thei lo te tan satellite hub khawvel hmun hrang hrangah an hmang bawk.Kumin Oscar hi a vawi 93-na a ni tawh a, Chloé Zhao, Yuh-Jung Youn, Mia Neal leh Jamika Wilson te pawh Oscar history siamtu zingah an tel a. Nomadland-in award pathum dawngin a langsar ber a, a award dawn te hi award ngaihhlut hlir niin, Best Picture bakah Best actress in a leading role leh best director a dawng.Kumin hian veteran actor Anthony Hopkins, kum 83, chuan history siamin best actor in a leading role a dawng a, ani hian ‘The Father’ film avangin he award hi a dawng a, best actor award a tum hnih dawnna niin, ‘Silence of the Lamb’ film avangin a lo dawng tawh bawk. Mahse, Hopkins hi award semnaah a inlan lo va, a aiawhin actor Joaquin Phoenix-a’n award hi a dawng a, lawmthu sawina hun pawh a hmang nghal a ni.Tihian Anthony Hopkins hi Oscar-a acting category-a award dawng thei upa ber a ni ta a, a hmaa he record siamtu chu Christopher Plummer niin, ani hian 2011 khan ‘Beginners’ film avangin kum 82 mi niin best supporting actor award hi a lo dawng tawh a, kumin February thla khan kum 91 mi niin mual a liam ta a ni. Anthony Hospkins hi best actor-ah hian tum ruk nomination-a a lanna a ni tawh bawk a ni.Chloé Zhao pawhin ‘Nomadland’ film avangin Best Director Award a dwng a, ani hi hmeichhe film director zingah he award dawng thei pahnihna a ni a, ani tih lohah chuan Kathryn Bigelow-a’n 2008 khan The Hurt Locker avangin he award hi a lo dawng tawh. Chloé Zhao hian record siamin, Asian hmeichhe zinga Oscar best director dawng hmasa ber a nih bakah vun ngo ni lo hmeichhe zinga he award dawng hmasa ber a ni bawk.Chloé Zhao hian a award dawn lawmthu sawinaah, “Academy chungah ka lawm e. Nomination-a ka lan pui mi chungchuang tak tak te chungah pawh ka lawm. Nomadland-a ka thawhpui zawng zawng te chungah pawh ka lawm e. Kan kawng zawh honaah hian dam man a va awm tak em. Ka lawm tak zet e,” a ti.Korean actress Yuh-Jung Youn, kum 73, chuan ‘Minari’ film avangin best actress in a supporting role a dawng a, ani hi Korean actress zinga he category-a nominate hmasak ber niin, award pawh a dawng hmasa ber a ni.Yuh-Jung Youn hian award semnaah hmaichhanah Brad Pitt a tawng a, Pitt hi award hlantu niin, Pitt bula han dinchhuah chu nuam a ti hle a ni ang, “Mr. Brad Pitt, a tawpah chuan kan intawng ta. Tulsa-a film kan chan lai te khan khawiah nge i lo awm daih? Ka hmu che hi ka tan chawimawina a ni,” a ti.Youn chuan Oscar chu TV-ah te a lo en thin a ni a, tunah amah ngei chu Oscar stage-a a dingchhuak ta chu mak a ti a, “Khawnge kan in thing harh ang e,” a ti a, he category-ah hian lemchan lama hmeichhe huhang nei lian tak tak te nena awm ho an nih laia aniin award a dawng chu mak a tih thu sawiin, “Intihsiak lamah hian ka rilru ka pe ve vak lo. Engtin nge Glen Close ni loa keiin ka dawn theih zawk? A lemchanna tam tak ka lo en tawh, chuvangin hei chu…nominee dang te pawh, movie hrang theuh atan winner kan ni theuh a, kan role chan a dang theuh bawk a, chuvangin inel thei pawh kan ni lo,” a ti.Daniel Kaluuya93rd Academy Awards dawngtute chu:Best Actor in a Leading Role : Anthony Hopkins, The FatherBest Actress in a Leading Role : Frances McDormand, NomadlandBest Picture : NomadlandBest Original Song : “Fight for You,” from Judas and the Black Messiah; Music by H.E.R. and Dernst Emile II; Lyric by H.E.R. and Tiara ThomasBest Original Score : Soul, Trent Reznor, Atticus Ross and Jon BatisteBest Film Editing : Sound of Metal, Mikkel E. G. NielsenBest Cinematography : Mank, Erik MesserschmidtBest Production Design : Mank, Donald Graham Burt and Jan PascaleBest Actress in a Supporting Role : Yuh-Jung Youn, MinariBest Visual Effects : Tenet, Andrew Jackson, David Lee, AndrewBest Documentary Feature : My Octopus TeacherBest Documentary Short Subject : ColetteBest Animated Feature Film : SoulBest Animated Short : If Anything Happens I Love YouBest Live-Action Short Film : Two Distant StrangersBest Sound : Sound of Metal, Nicolas Becker, Jaime Baksht, Michelle Couttolenc, Carlos Cortés and Phillip BladhBest Director : Nomadland, Chloé ZhaoBest Costume Design : Ma Rainey’s Black Bottom, Ann RothBest Makeup & Hairstyling : Ma Rainey’s Black Bottom, Sergio Lopez-Rivera, Mia Neal and Jamika WilsonBest Actor in a Supporting Role : Daniel Kaluuya, Judas and the Black Messiah : Another RoundBest Adapted Screenplay : The Father, Christopher Hampton and Florian ZellerBest Original Screenplay : Promising Young Woman, Emerald FennellEpaper Subscribe Now
|
thalai
|
Oppo chuan an smartphone thar Reno 5K chu China-ah an tlangzarh a, 8GB RAM + 128GB storage chu CNY 2,699 (Rs 30,300 vel) man niin, 12GB RAM + 256GB storage chu CNY 2,999 (Rs 33,700 vel) man a ni ve thung. Oppo Reno 5K hi India-ah chuan March thla tirah a rawn thlengin a rinawm.Oppo Reno 5K hi dual-SIM niin, Android 11 based ColorOS 11.1 a hmang a, octa-core Qualcomm Snapdragon 750 SoC leh Adreno 619 GPU neiin, 8GB/12GB RAM leh 128GB/256GB storage a nei a, a storage hi microSD card hmangin a tihlen theih.6.43-inch fullHD+ (1080×2400 pixels) OLED display neiin, 90Hz refresh rate, 20:9 aspect ratio, 91.7 per cent screen-to-body ratio a nei a, a hnungah camera pali- 64-megapixel primary sensor (f/1.7 lens), 8-megapixel secondary sensor (ultra-wide-angle f/2.2 lens), 2-megapixel mcaro sensor leh 2-megapixel portrait sensor a nei a, a hmaah selfie atan 32-megapixel sensor a nei bawk. A hmalam camera hian five-piece lens neiin, 85-degree field-of-view a nei bawk.Connectivity-ah chuan 5G, 4G LTE, Wi-Fi, Bluetooth 5.1, GPS/A-GPS, USB Type-C port, 3,5mm audio headphone jack a support a, sensor hrang hrang a neih zingah in-display fingerprint sensor, accelerometer, ambient light, gyroscope, magnetometer, leha proximity sensor a tel a, 4300mAh battery neiin, SuperVOOC 2.0, SuperVOOC, VOOC 3.0, PD leh QC fast charging a support a, 159.1×73.4×7.9mm a lian, gram 179 a rit a ni.
|
thalai
|
Zayn Malik chuan a album thar ‘Nobody Is Listening’ tih chu January ni 15 zanlai khan a tlangzarh a, he album-a hla thenkhatah hian supermodel Gigi Hadid nena an inkar a phuahna ni ngeia rin theih a awm nual a, chung zinga hla pakhat ‘When Love’s Around’ tih hlathu enin inneih an tum hnai ni a ngai pawl an tal nghal tlat.He hlaah hian “Never feels right / Never feel that type of way / But I need you in my life / Yeah you could be my wife for real,” tih a awm a, hei hi Gigi Hadid nena an inkar a phuahna a nih ngei hmel a, Twitter lamah fans lam an phur nghal surh surh khawp mai.Zayn leh Gigi hian thla li mi fanu an nei tawh a, mahse an inkar hi ‘ni’ ‘ni lo,’ ‘ni leh tawh’ tih vela kual ve deuh sek an ni a, nikum tawp lam khan an inzui thar leh a, tun tum chu ‘tiam tlat e’ tih lam an âwn ve ta deuh te pawh a ni mah na.
|
thalai
|
An rama March ni 14 (keini tan ni 15 zing kar a ni hman tawh ang) hian khawvel huap rimawi lama chawimawina sang Grammy Awards an sem leh dawn ta a, Recording Academy chuan award semnaa perform tur an puang ta a, Taylor Swift, Harry Styles, Cardi B, BTS, Bad Bunny, Megan Thee Stallion, Miranda Lambert, John Mayer, Maren Morris, Post Malone, Billie Eilish, Dua Lipa, Chris Martin, Black Pumas, Brandi Carlile, DaBaby, Doja Cat, Mickey Guyton, HAIM, Brittany Howard, Lil Baby leh Roddy Ricch te kan hmu dawn e.Coronovirus hripui leng avangin award semna hmun pawh kum dang nen chuan a inang thei dawn lo, award hi Los Angeles Convention Center-ah sem a ni dawn a, COVID-19 protocol tha taka zawm tura tih a a ni.Kumin award semna hi fiamthu thiam Trevor Noah-a’n a host dawn a, “Grammy-in ka zai an rem tih loh bakah best pop album-ah min hnawl bawk avanga ka lungawi loh viau laiin, he event ropui tak min host tir erawh ka phur hle a ni. |um khat Grammy-a nominee lo ni ve tawh ka nih avangin artist tha tak tak award dawng lo te hnem turin ka tha ber bawk ang, a chhan chu kei pawhin award dawn loh hrehawm theih zia ka hre ve tawh,” a ti bawk.Kumin Grammy Awards hi an sem vawi 63-na tur a ni tawh a, kumin nomination-ah Beyonce a lang sar ber a, nomination pakua a nei a, mahse, ani hi perform tur zingah a tel tlat lo.Epaper Subscribe Now
|
thalai
|
WhatsApp chuan feature thar ‘Disappearing Messages’ feature chu tun thla chhung hian an tichhuak dawn niin an puang a, he feature thar tur hi la tlangzarh lo mah se a nih phung tur an puang chiang tawh a, he feature thar hmang hian WhatsApp hmangtuin midang nena an inbiakna emaw group chat emaw te chu a delete kher loh pawhin ni sarih chhungin ama tawkin a lo in-delete mai dawn dawn a ni.‘Disappearing Messages’ hi nimin atang khan an tichuak tan a, Android leh iOS bakah Linux-based KaiOS-ah te pawh hman theih tur a ni a, update leh hmasak ber atangin a hman nghal theih dawn a, WhatsApp web leh Desktop platform-ah te chuan tun thla tawp atangin an hman theih bawk ang.WhatsApp-a ‘Disappearing Messages’ feature hi Telegram-a hetiang feature nen a inang chiah lo a, Telegramah chuan a hmangtuin message ama tawka in-delete hun tur hi a siam thei a, WhatsApp-ah chuan hei hi a theih rih loh a, ni sarih hnuah ama tawkin a reh mai dawn a ni.He ‘Disappearing Messages’ feature hi hman duh chuan enabled a ngai a, mimal inbiakna chauh emaw group chat chauh emaw, a pahnih atan emaw a thlan theih a, contact list-a tu emaw bik tan pawh thlan theih a ni. Hetihrual hian Disappearing Messages chu lo forward ta se, an forward-naah chuan he feature hi an hman ve loh chuan ni sarih hnuah pawh a reh ve dawn chuang lo a, Disappearing Messages chu an reply-na text pawh a reh ve mai dawn chuang lo a ni. Hei bakah hian Disappearing Messages chu a lo dawngtuin a text kha ni sarih tlin hmain a copy thei a, screenshot a theih bawk.
|
thalai
|
Krismas boruakin min chiah leh tawh bawk a, sapram lamah pawh Krismas hla a hit leh tlat tawh. Mariah Carey hla ‘What I Want For Christmas Is You’ chu Billboard Hot 100 (singles) chart No.1 a kai thar leh a, he hla hi 1994-a a tihchhuah daih tawh khan niin, a hmaain Hot 100 chart-ah tum thum a lo No.1 tawh a, tihian tum li a No.1 tling ta a, Hot 100 chart history-ah Krismas hla he chart-a No.1 ni ngun ber record a nih rual ta a ni.Krismas hla kan hriat lar tak ‘Feliz Navidad’ pawh kum 50 hnuah a vawi khat nan chart top 10 a kai a, he hla hi kan hriatlar chu Boney M sak kha a ni ngei ang, mahse, tuna top 10-a rawn kai thar hi chu a original, a tira sa lartu Jose Feliciano sak niin, ani hian kum 50 kaltaa a tihchhuah tawh kha a ni.Billboard Hot 100 (singles) chart hi kar khat (Zirtawpni – Ningani) chhunga US-a hla lar ber tihna a ni mai a, chart ranking siam nan hian kar khat chhunga all-genre US streaming (official audio leh official video), radio airplay leh dales data te chu tehna pawimawh a ni.Mariah Carey ‘All I Want For Christmas Is You’ hi kar khat chhungin US stream maktaduai 31.4 leh download sales 7,000 a tling hman a, radio airplay pawh ngaithlatu maktaduai 27.1 nei angin an chhut. He hla hi 1994-a a tihchhuah atanga chhut chuan US-ah ringawt radio airplay ngaithlatu tluklehdingawn 4.1 nei tling tawh angin an chhut a, on-demand streams tluklehdingawn khat bakah download sales maktaduai 3.7 a tling tawh bawk.‘All I Want For Christmas Is You’ hi 1994 December thla tawp chart-ah a vawi khat nan Hot 100 chart-ah a No.1 a, nikum December thla tawp chart-ah No.1 lehin, kumin January thla tir chart-ah a No.1 leh bawk.Mariah Carey hla hrang hrang Hot 100 chart-a No.1 tawh te No.1 hun chhung belhkhawm chu kar 83 a tling ta chiah, he chart-a No.1 nih rei lama a record a sawhnghet leh ta sauh a ni. Carey hi Hot 100 chart-a No.1 ni rei ber niin, Rihanna (60), The Beatles (59), Boyz II Men (50) leh Drake (50) te pawh top 5-ah an lang.24kGoldn ‘Mood’ featuring iann dior chu No.1 atangin No.2-ah a tawlh a, Brenda Lee ‘Rockin’ Around the Christmas Tree’ chu No.4 atangin No.3-ah a insawn a, chart No.1 hlui Ariana Grande ‘Positions’ chu No.3 atangin No.4-ah a tawlh ve thung.1957-a tlangzarh tawh Bobby Helms ‘Jingle Bell Rock’ chu No.9 atangin No.5-ah a insawn a, Andy Williams ‘It’s the Most Wonderful Time of the Year’ pawh No.10 kai thar ve lehin, No.12 atangin No.6-ah a invawrh a, he hla hi 1963-a a tlangzarh tawh a ni.Chart No.1 hlui, top 10 atanga chhuak tawh The Weeknd ‘Blinding Lights’ chu No.11 atangin No.7 a kai thar leh a, tihian chart top 10-ah kar 42 chhung a lang tling ta a ni. Drake ‘Laugh Now Cry Later’ featuring Lil Durk chu No.6 atangin No.8-ah a tawlh a, Justin Bieber ‘Holy’ featuring Chance the Rapper chu No.7 atangin No.9-ah a tawlh ve ta bawk.Top 10 khartu chu Jose Feliciano ‘Feliz Navidad’ niin, he hla hi a tihchhuah atanga kum 50 hnuah a vawi khat nan chart top10 a kai ve ta chauh a ni.
|
thalai
|
Chanmari Branch K|P chuan an Diamond Jubilee puala Hnehna Ropui Musical Film an siam chu September ni 11, 2020 hian Zonet Cable TV-ah tihchhuah a ni dawn ta. He musical drama-ah hian Zoramchhani, DJ Lalvenhimi, Jerry Lalrinawma leh Isaac Lalhruaitluanga te zai pawh en tur a awm dawn e.Hnehna Ropui Musical hi 1996-a Vanneihtluanga’n Chanmari Branch K|P tana a lo ziah tawh kha niin, Chanmari Branch K|P hian an diamond jubilee pualin an siamthar leh a, kumin chhung hian Zonet-ah chauh chhuah a ni ang.Hnehna Ropui hi Chanmari Branch K|P hian 1996-a K|P Drama intihsiakah an lo chang tawh a, a hunlaia boruak nei ber pawl niin, he musical drama-a hla ‘Dâwn teh u,’ ‘Aw Valmawi’ ‘Lalpa Remruat’ leh ‘Nang Chauh Kan Ngai A Che,’ tih te pawh a hunlaia hla lar tak tak an ni.He musical film buaipuitute hi Chanmari Branch K|P member-te an ni a, Chanmari Branch K|P Leader MS Dawngkima chuan, “Musical Film tha tak kan hruaitu hmasa te hmalakna kan thar thawh leh thei hi kan lawm em em a, he film buatsaih tur hian kum hnih chuang hun kan hmang a; a hmuhnawmin kan hlawhtling viauin kan hria. A changtu leh a phena tha thawhtu zawng zawng kan branch member hlui leh thar te kan ni hi kan tan a hlu em em a Zonet nena kan thawkho thei hi kan lawm em em bawk. Pathian ropui nan he film hi min lo thlirsak a, thlirtu ten thlarau lamah hlawkna engemaw tal an chan ngei kan beisei a ni,” a ti.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Justice League Snyder Cut trailer an tichhuak ta a, he film hi March ni 18-a tlangzarh tur a ni a, US-ah chuan HBO Max-ah an stream dawn a, India-ah pawh stream tur niin an sawi. He film thar tur hi a boruak vuak hot nan a trailer minute hniha sei an tichhuak ta.Justice League Snyder Cut-ah hian Jared Leto, Ben Affleck, Henry Cavill, Ray Fisher leh Amber heard te an inlan a, trailer-ah chuan Lex Luthor (Jesse Eisenberg) chuan, “Dar an vaw ri ta,” tiin bul a tan a, chumi hnuah Superman (Henry Cavill) slo-mo a au vak lai te pawh a rawn lang a, Themyscira-a in chim karah, Luthor chuan, “Pawn khawthimah, arsi hnuaiah, pathian a thi ta,” a ti leh chak chak mai.Batman (Ben Affleck) pawhin, “Mumang ka nei a, thil tha lo tak thleng dawna tlata hriatna ka nei,” a ti lai a lang a, alien spacecraft a lang a, Wonder Woman (Gal Gadot) lang lehin hmanlai hmun hlui a thlithlai lai a lang a, chutah chuan thil inker a hmu chhuak.Darkseid (Ray Porter) leh Granny Goodness (niawm tak) te pawhin an boss DeSaad (Peter Guinness) an zui lai a lang a, Steppenwolf (Ciaran Hinds) pawhin a lalpa hnenah khawvel tihchhiat a tum thu a lo sawi ve bawk.Steppenwolf hi Amazonians nen indoin, Amazonians hi Queen Hippoylta (Connie Nielsen)-i’n a ho a, chutihlai chuan hmun dangah Bruce Wayne (Ben Affleck) chuan, “Raldomi ka mamawh. Keimahni kan inven theih nan tangrual tur ka sawm khawm e,” a lo ti ve bawk.Wonder Woman, Aquaman (Jason Momoa), Cyborg (Ray Fisher) leh Flash (Ezra Miller) te pawh an lang.Justice League Snyder Cut-ah hian Superman inhlanna chu a thlawn mai a nih loh nan Bruce Wayne (Batman) chuan Diana Prince (Wonder Woman) thurualpuiin, khawvel tihchhiat tumtute bei let turin pawl an din a, mahse, an thil tum chu an rin aiin a hautak, an pawla tel tura an sawm khawm te chu an inpumkhatna tihchhiat tuma beihna an tawk a. Tichuan, Batman, Wonder Woman, Aquaman, Cyborg leh The Flash te tang ho chuan he planet hi Steppenwolf, DeSaad leh Darkseid te lak atanga chhanhim thei ang em tih chu zawhna a ni ta a ni.
|
thalai
|
Khawvelah semiconductor a tlem deuh avangin Tesla hlutna a tlahniam a, chu chuan Tesla neitupa Elon Musk hausakna pawh a nghawng nghal a, khawvela hausa ber pahnihna atangin pathumnaah a tawlh ta a, LVMH chairman Bernard Arault chu khawvela hausa list-ah pathumna atangin pahnihna a ni ve ta thung.Tesla stock hi 2.2%-in a tlahniam a, Musk-a hausakna hi a electric car company Tesla hlutnaah a innghat nasa si a, Tesla hlutna a tlakhniam hian Musk hausakna pawhin a tuar ve nghal a ni. Kuminah Musk hausakna hi dollar tluklehdingawn 9.1 velin a tlahniam a, heti chung hian Musk-a hausakna hi dollar tluklehdingawn 160.6 vel a tling tho a, tunah hian Dodgecoin, Tesla leh SpaceX-a a sumdawnna te avang hian khawvela hausa ber dawttu hi a nih leh thuai tho chu a rinawm.Tuna khawvela hausa ber dawttu ni ta Bernard Arault, kum 72, hausakna hi dollar tluklehdingawn 47-in a pung a, hei hi LVMH group luxury thil chi hrang hrang hralhte China leh Asia ramdangah a pun nasat vang a ni a, a hausakna hi dollar tluklehdingawn 161.2 a tling ta a ni.Bernard Arnault hi LVMH Moët Hennessy – Louis Vuitton-ah chairman leh chief executive a ni a, LVMH hi khawvela luxury thil siamtu lianber niin, tunah hian brand 70 chuang an enkawl zingah Sephora leh Christian Dior te pawh an tel a, Christian Dior-ah hian 96.5% staje a nei a, chu chuan LVMH-a 41% a control theih phah a ni.Arnault hi March ni 5, 1949 a piang niin, France khawpui pakhat Roubaix chhuak a ni a, Ecole Polytechnique-ah engineering a zir chhuak a, chumi hnuah a pa construction sumdawnna a zawm ve leh ta a ni. 1985-ah Chriatian Dior neitu niin, 1989-ah LVMH Moët Hennessy – Louis Vuitton shareholder lianber a ni ta a ni.Tunah hian khawvela hausa ber chu Jeff Bezos tho a la ni a, Amazon neitu Bezos-a hausakna hi Bloomberg Billionaires Index chuan dollar tluklehdingawn 190 niin an tarlang.
|
thalai
|
Art Novelty Institute of Art & Craft leh Intach, Mizoram Chapter tangkawpin an buatsaih State Level Online Children’s Painting Competition for Mizoram chu November ni 14 atanga tanin, December ni 15 thleng neih a ni dawn ta, December ni 18-ah result puan a ni ang. He online painting competition hi Art & Culture Dept., Govt. of Mizoram sponsor a ni.He online painting competition hi Group A leh Group B-ah then a ni a, Group A-ah hian naupang kum 8-11 te tan tel theih a ni a, Group B-ah hian naupang kum 12-15 te tel theih a ni ve thung. Group A telte chuan an lemziakte chu WhatsApp-in phone number 9366471696-ah thehluh tur a ni a, Group B a telte chuan an lemziah te chu WhatsApp-in phone number 9862245734-ah theh luh tur a ni.
|
thalai
|
BMW Motorrad chuan India-a an ‘M’ spec motorcycle hmasa ber BMW M 1000 RR leh BMW M RR 1000 Competition te chu India-ah an tlangzarh a, Rs 42,00,000 leh Rs 45,00,000 man te an ni.BMW M RR 1000 te hian 999 cc four-cylinder engine neiin, con-rods zâng zawk, rocker arms, piston leh valvetrain neiin, full Akrapovic Titanium system a nei bawk a, 209 bhp @ 14,500 rpm leh 113 Nm torque @ 11,000 rpm pechhuak thei a ni a, second 3.1 chhungin 0-100 kmph a chakin a tlan hman a, a top speed chu 306 kmph a ni.Carbon fibre winglets neiin, hian hian a ke hmalam a nawr nghet a, chu chuan tlan chak deuh pawhin a ke hmalam khûr tur a veng a, aerodynamics tha zawk atana windscreen an dah lian ta deuh bawk.BMW M 1000 RR Competition hian M GPS-lap trigger, passenger kit, pillion seat cover, carbon pack (M carbon front leh rear mudguard, M carbon upper fairing side panel, M carbon tank cover, M carbon chain guard, M carbon sprocker cover) leh M billet pack (M engine protectors, M brake lever folding, M brake lever guard, M clutch lever folding, M rider fiitrest system) a nei.BMW M RR 1000 te hian BMW race pro riding mode an neih bakah generation 6-axis IMU box an nei a, hemi hmang hian a khalhtuin traction control, wheelie control leh engine braking te pawh a mamawh dan a zirin a adjust thei.
|
thalai
|
Harry Styles leh Olivia Wilde te inkarah ri deuh rêt rêt a awm thin kha a nia, tunah chuan a ri deuh rût rût tawh. An pahnih hian khawlai an leng dun ta fo mai a, an inkar hi thup hleih theih loh dinhmunah an ding ve dawn tan ta a ang khawp mai.Harry Styles chu tunge a nih kan hria, sawi leh vak a ngai tawh chuang lo, Olivia Wilde pawh hi actress a ni a, Gucci ambassador a ni thei a, a lar thawkhat tih chu a hriat reng. An kum erawh a inthlau ve deuh a, Harry hi kum 26 niin, Olivia hi kum 36 a ni ve thung a, thil mak erawh a ni hran lo, Harry-a chhas hluite enin mahni aia upa lamin an hip zawk tlat.An pahnih hian nikum tawp lam atang khan an inzui tan tawh niin an sawi a, mahse, an inthup viau a, tunhnaiah an inthup seng ta lo a, khawi lai laiah emaw an chhuak dun ta zeuh zeuh a ni. Olivia hi nikum November khan Jason Sudeikis nen an inthen fel a, kum sarih zen zawn an inkawp hman a, fa pawh pahnih- Otis Alexander, kum 6, leh Daisy Josephine, kum 4, an nei hman nghe nghe a ni.Read More>> Full>>Epaper Subscribe Now
|
thalai
|
Hollywood star Nicolas Cage leh Riko Shibata te chu Las Vegas-ah thla kalta khan an innei tih E! News-in nimina khan a puang a, Cage chuan, “A dik e, kan hlim khawp mai,” a ti.Nicolas Cage, kum 56, leh Riko Shibata, kum 26, te hi Wynn hotel, Sin City-ah an inkutsuih a, Cage hian Tom Ford tuxedo a ha zaih a, Riko erawhin Japanese mo inthuamna komono a ha ve thung. Inneihna serh leh sang pawh hi Catholic dan leh Shinto dana kalpui a ni.Nicolas Cage hian nupui a nei ve nual tawh a, Riko hi a nupui pangana a ni ta. March 2019 khan Cage leh Erika Koike te chu ni li chauh an innei hman tihin an inthen a, Erika nena an inneih hma hian Nicolas Cage hi Alice Kim nen kum 10 an innei a, 2016-ah an inthen a, fapa Kal-El Coppola, kum 15, an nei. Tuna Cage leh Riko te inneihnaah hian Alice leh Kal te pawh hi an tel niin an sawi.2002 khan Nicolas Cage hi Lisa Marie Presley nen inneiin, ni 100 vel awrh an innei tihah an inthen a, chumi hmain Patricia Arquette nen kum ruk an inneih hnuah 2001 khan an inthen tawh bawk.Nikum August thla khan Nicolas hian Riko nena an inhual thu a puang a, mahse, COVID-19 avangin hmaichanah inneih puiah a sawm thei lo ni a sawiin, “New York atangin Kyoto, Japan-ah a haw a, kei chu Nevada-ah ka awma, thla ruk vel zet kan inhmu lo. Kan pahnihin kan hlim dun thin a, tichuan kan in-Facetime (video call)naah,’Enteh, inneih mai ka duh,’ ka ti a, kan inhual ta mai,” a ti.Tichuan inhualna zungbun pawh Japan-ah a thawn ta a ni.Epaper Subscribe Now
|
thalai
|
Olivia Rodrigo hla hit ‘Drivers License’ chu Billboard Global 200 leh Billboard Global Excl. U.S. chart-ah te a No.1 leh a, tihian heng chart pahnihah hian kar riat chhung a zawnin a No.1 ta a, heng chart pahniha a ruala No.1 ni rei ber a nih bakah a mal pawhin heng chart pahniha No.1 ni rei ber a ni ve ve bawk.Billboard Global 200 chart hi khawvel huapa kar khat chhunga hla lar dan tehna a ni a, Billboard Global Excl. U.S. chart hi kar khat chhunga US tel lo va khawvel ram danga hla lar dan tehna a ni ve thung. Chart ranking siam nan hian official-only stream (subscription leh ad-supported audio leh video music service) bakah download sales te chu tehna pawimawh a ni.Olivia Rodrigo ‘Drivers License’ hi kar khat chhungin khawvel huapin stream maktaduai 58.3 leh download sales 15,000 a la tling a, chu chu Billboard Global 200 chart-ah a No.1 pui leh ta a ni. He chart-ah hian The Weeknd ‘Save Your Tears’ chu No.2-ah bawk awm lehin, The Weeknd hla dang ‘Blinding Lights’ pawh No.3-ah bawk a awm leh a, Lil Tjay ‘Calling My Phone’ featuring 6LACK pawh No.4-ah bawk awm lehin, Cardi B ‘Up’ pawh No.5-ah bawk a la awm.Billboard Global Excl. U.S. chart-ah pawh ‘Drivers License’ bawk No.1 lehin, kar khat chhungin US tel lo, khawvel ram dang zawngah stream maktaduai 39.8 leh download sales 6,000 a la tlin thei a, chu chu he chart-ah hian No.1 pui leh ta a ni. He chart-ah hian The Weeknd ‘Save Your Tears’ chu No.2-ah bawk awm lehin, The Weeknd hla dang ‘Blinding Lights’ pawh No.3-ah bawk a awm leh a, chart No.1 hlui BTS ‘Dynamite’ chu No.4-ah bawk awm lehin, Scottish musician Nathan Evans ‘Wallerman’ chu No.9 atangin No.5-ah a insawn ve thung.
|
thalai
|
Calvin Harris chuan hla 150 chuang publishing catalog chu Vine Alternative Investment hnenah a hralh a, an indawrna hi a zat chiah puan a ni lo nain, Calvin Harris catalog hlutna hi dollar maktaduai 90-110 vel niin an chhut.Scottish electronic DJ, producer, singer leh singwriter ni bawk Calvin Harris hi a hla hit ‘Summer,’ ‘Feel So Close’ leh Rihanna nena an thawh dunna ‘We Found Love’ leh ‘This Is What You Came For’ te avanga hriat hlawh niin, DJ zinga sum lalut hnem ber a chhal a ni reng bawk.Harris-a manager leh Three Six Zero CEO ni bawk Mark Gillespie chuan, “Vine nena indawrna hi a tluang purh mai. Rang taka indawrna an kalpui dan hi kan ngaihlu hle a ni. Kan hlim tawn a, catalogue enkawltu tha tak an ni ngei bawk ang,” a ti.Calvin Harris hian genre hrang hranga milarte a lo thawhpui nual tawh a, chung zingah chuan Dua Lipa, Sam Smith, Frank Ocean, Travis Scott, Ariana Grande, Big Sean, Khalid leh Pharrell Williams te pawh an tel a, a rimawi career-ah audio leh video stream pawh tluklehdingawn 30 chuang a pha tawh niin Vine chuan an tarlang.Harris hian ‘We Found Love’ hla avangin 2013 khan Grammy Award pawh a lo dawng tawh a, Grammy-ah hian nomination-ah tum nga a lan tawh bakah MTV Video Music Awards pali dawng tawhin, he award nomination-ah hian vawi 14 a lang tawh a, hei bakah hian 2013 khan Ivor Novello Award- songwriter of the year a lo dawng tawh bawk.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
OnePlus 9 leh OnePlus 9R te chu nimin chhun dar 12 atang khan India-ah an hralh chhuak tan ta a, Amazon Prime member leh Red Cable Club member-te tan chauh an la hralh chhuak rih a, Amazon Prime member ni lo tan chuan vawiin, April ni 15, chhun dar 12 atangin a lei theih ang. OnePlus 9 hi 8GB RAM + 128GB storage chu Rs 49,999 man niin, 12GB RAM + 256GB storage chu Rs 54,999 man a ni a, OnePlus 9R hi 8GB RAM + 128GB storage chu Rs 39,999 man niin, 12GB RAM + 256GB storage chu Rs 43,999 man a ni ve thung.OnePlus 9 hi SBI Bank Credit card leh EMI transactions hmanga lei tan Rs 3,000 off offer a awm a, OnePlus 9R-ah Rs 2,000 off offer a awm bawk. Hetihrual hian American Express card hmanga lei tan 10% cashback offer an pe bawk.OnePlus 9 hi dual-SIM niin, Android 11 based OxygenOS 11 a hmang a, octa-core Qualcomm Snapdragon 888 SoC leh 8GB/12GB RAM neiin, 128GB/256GB storage a nei a, 6.55-inch fullHD+ (1080×2400 pixels) Fluid Display AMOLED display neiin, 120Hz refresh rate leh 20:9 aspect ratio a nei a, a hnungah camera pathum- 48-megapixel Sony IMX689 primary sensor (f/1.8 lens), 50-megapixel Sony IMX766 sensor (ultra-wide-angle, f/2.2 Freeform lens) leh 2-megapixel monochrome sensor a nei a, a hmaah 16-megapixel Sony IMX471 selfie camera (f/2.4 aperture) a nei bawk.Connectivity-ah chuan 5G, 4G LTE, Wi-Fi, Bluetooth 5.2, GPS/A-GPS, NFC, USB Type-C port a support a, sensor hrang hrang a neih zingah dual ambient light sensor, gyroscope, proximity sensor, leh accelerometer telin, in-display fingerprint sensor a nei bawk. he handset hian 4500mAh battery neiin, Warp Charge 65T fast charging a support a, 160×73.9×8.1mm a lian, gram 183 a rit a ni.OnePlus 9R hi dual-SIM niin, a display size leh specification chu OnePlus 9 nen a inang a, AMOLED aiah LCD display a nei thung a, octa-core Qualcomm Snapdragon 870 SoC neiin, RAM leh storage pawh OnePlus 9 nen a inang a, connectivity leh sensor-ah pawh OnePlus 9 nen inangin, a battery pawh a inang a, 65W fast charging a support ve thung.A camera hi a danglamna langsar pakhat niin, a hnugnah camera pali- 48-megapixel Sony IMX586 primary sensor (f/1.7 lens), 16-megapixel ultra-wide-angle sensor, 5-megapixel macro sensor leh 2-megapixel monochrome sensor a nei a, a hmaah selfie atan 16-megapixel sensor a nei bawk. He handset hi a lian zawk hret a, 161×74.1×8.4mm a lian, gram 189 a rit a ni.
|
thalai
|
Beckham chhungkua chu an mo tur pawhin an chhungkaw chin dan a rawn tuipui ve nghal a ang khawp mai, a hnungzangah a pasal hual Brooklyn Beckham hming tattoo a chhukai kalh mai. Beckham chhungkaw pa ber David Beckham tattoo ngah dan leh a uar dan chu kan hria a, a fate pawhin an hnung an zui a, Brooklyn pawhin tattoo a ngah tawh khawp mai. Tunah an mo tur pawhin tattoo a uar ve leh zel dawn a ang tlat.Model leh actress, Nicola Peltz, kum 25, leh Brooklyn Beckham, kum 21, te hian an inhual thu an lo puang tawh a, Brooklyn hian Nicola chu a ni telin a hmangaih telh telh thu a sawi hnu lawkah Nicola tattoo thar hi Instagram-ah an post leh ta a ni.Anni pahnih hian an inneih hun tur an la puang lo a, mahse, nghah deuh chu an la tum a nih hmel. A tirah chuan an thiante hnenah September 2021 atan lo inbuatsaih turin an ti a, mahse, hripui lengin ziaawm lam a la pan hleithei si lo a, inneih pawh a lawmna duh anga kalpui theih loh an hlau deuh nge ni, 2022 atan an sawn leh ta rih a ni.Kum hnih tha zet chu an inneih hmain an la inzui dawn chu a ni phawt mai a, hetiang karah hian zan khat thil thuah an inkar chhiain, an in-break palh hlauh a nih chuan Nicola pawhin a tattoo thar hi tihreh leh dan a ngaihtuah chu a ngai leh si ang!
|
thalai
|
Tunkar Billboard 200 (albums) chart top 10-ah album lang thar a awm loh laiin Mobeybagg Yo album ‘A Gangsta’s Pain’ chu an tlangzarh atanga kar thumnaah No.1-ah a rawn lang thar ve leh ta.Billboard 200 (albums) chart hi kar khat chhunga US-a album hralh tam dan atanga teha chart ranking siam thin a ni a, album hralh zat teh nan hian album tak tak hralh zat bakah streaming atanga album hralhna tlukpui bakah album-a hla mal hralhna atanga album hralhna tlukpui te belhkhawm thin a ni.Moneybagg Yo ‘A Gangsta’s Pain’ hi kar khat chhungin US-ah copy 61,000 hralh lehin No.2 atangin No.1-ah a invawrh thar leh a, tihian a zawn ni kher lovin kar hnih chhung a No.1 ta a, copy 61,000 an hralh atanga copy 60,000 chu streaming atanga album hralhna tlukpui a ni.Chart No.1 hlui Morgan Wallen ‘Dangerous: The Double Album’ chu copy 52,000 hralh lehin No.3 atangin No.2 a kai thar leh a, kar kalta No.1 DJ Khaled ‘Khaled Khaled’ chu copy 46,000 hralh lehin No.1 atangin No.3-ah a tawlh a, chart No.1 hlui bawk Justin Bieber ‘Justice’ chu copy 38,000 hralh lehin No.4-ah bawk a la awm.Dua Lipa ‘Future Nostalgia’ chu copy 36,000 hralh lehin No.7 atangin No.5 kai thar leh a, he album chiah hi tunkar chart top 10-a lang zinga No.1 la kai lo awm chhun a ni.Chart No.1 hlui Rod Wave ‘SoulFly’ chu copy 32,000 hralh lehin No.6-ah bawk a awm leh a, chart No.1 hlui tho Young Thug ‘Slime Language 2’ project chu copy 31,000 aia tam deuh hralh lehin No.5 atangin No.7-ah a tawlh a, chart No.1 hlui Pop Smoke ‘Shoot for the Stars Aim for the Moon’ chu copy 31,000 hralh lehin No.8-ah bawk a awm leh a, chart No.1 hlui The Weeknd ‘After Hours’ chu copy 29,000 hralh lehin No.9 a la ni a, chart No.1 hlui tho Luke Comb ‘What You See Is What You Get’ chu copy 27,000 hralh lehin No.11 atangin No.10-ah a insawn thar ve leh ta bawk.
|
thalai
|
Nimin khan Maruti Suzuki S-Cross petrol chu Nexa showroom, Thuampui-ah Sports minister Robert Romawia Royte-in a tlangzarh. S-Cross hi a model a zirin Rs 8,39,000 atanga Rs 12,39,000 man te an ni a, model chi hrang hrang chi sarih a awm a, manual leh automatic (torque converter) a awm bawk. 1462cc engine neiin, a fuel efficiency pawh a model a zirin 18.43kmpl atanga 18.55 kmpl a ni. S-Cross hi coronavirus hripui leng avanga lockdown hnua Mizorama lirthei tlangzarh leh hmasak ber a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Rapper Mo3 chu chhun pachangah I-35 Dallas-ah Nilaini khan an kaphlum niin TMZ chuan a tarlang.Mo3, a hming tak Melvin Noble hi amah kaptu nen hian I-35-ah hian an tlan ve ve a, a kaptu hi a car atanga chhukin Mo3 chuanna lirthei chu panin, Mo3 hi a car atanga chhukin a tlanchhia a, chu chu umzuiin, vawi eng emaw zat a kap ta a, a tukkhumah kap fuhin chu chu a thihpui ta a ni.Mo3 kaptu hian an kianga lo awm, car chhunga thu pawh a kap a, ani pawh hi damdawi inah kalpui a ni a, mahse ngaihtuahawm a ni lo.Mo3 hi nikum pawh khan tuten emaw kahhlum an lo tum tawh a, hemi tum hi chuan a dam chhuak a, an kah hnuah a lu thi deuh hnuang chunga a thlalak te pawh a post nghe nghe a ni.Mo3 hian album pathum tichhuak tawhin, kuminah pawh hla thar a nei leh nual tawh a, tuna kahhlum a nih hma lawk pawh hian nightclub-ah a perform nghe nghe a ni.Hetihlai hian Mo3 an kahhlum dan hi sawi dan hran pawh a awm a, kawngpui lun laiah a inkhalh laiin a sirah car rawn dingin, an kahchilh ta a, a car chuan kawng daidanna concrete a su zui niawm sawi te pawh a awm bawk.
|
thalai
|
Justin Bieber chu Billboard Artist 100 chart-ah No.14 atangin No.1-ah a invawrh kai a, tihian he chart-a a No.1 tawh hun chhung belhkhawm chu kar 13 a tling ta. Tun hi February 2020 hnua he chart-a a No.1 lehna hmasa ber a ni.Billboard Artist 100 chart hi kar khat chhunga US-a zaithiam lar dan tehna a ni a, chart ranking siam nan hian kar khat chhunga US-a album leh hla hralhna bakah streaming, radio airplay leh social media fan interaction te chu tehna pawimawh a ni.Justin Bieber hian a album thar ‘Justice’ chu kar khat chhungin US-ah copy 1,54,000 hralhin Billboard 200 (albums) chart No.1-ah a debut pui a, hei bakah hian he album-a a hla ‘Peaches’ featuring Daniel Caesar leh Giveon chu Billboard Hot 100 (singles) chart No.1-ah a debut pui bawk a, ‘Justice’ album-a hla dang 12 te chu Hot 100 chart-ah hian an lang pha vek bawk a, hei hian Artist 100 chart-ah pawh a vawrh sang ta a ni.Billboard Artist 100 chart top 10:1 Justin Bieber2 Lana Del Rey3 The Weeknd4 BTS5 Drake6 Billie Eilish7 Dua Lipa8 Morgan Wallen9 Luke Combs10 Lil Baby
|
thalai
|
The Weeknd chu Billboard Artist 100 chart No.1 a kai thar ve leh ta a, tihian he chart-a a No.1 tawh hun chhung belhkhawm chu kar 21 a tling ta. Tun hi May 2020 hnua he chart-a a No.1 lehna hmasa ber a ni.Billboard Artist 100 chart hi kar khat chhunga US-a zaithiam lar dan tehna a ni a, chart ranking siam nan hian kar khat chhunga US-a album leh hla hralh tam dan bakah streaming leh radio airplay leh social media fan interaction te chu tehna pawimawh a ni.The Weeknd hi a hla hit ‘Blinding Lights’-in record a siam thar hlimhlawt a ni a, he hla hi Billboard Hot 100 (singles) chart Top 10-a kar 52 chhung lang thei hmasa ber niin, tunkar Hot 100 chart-ah pawh No.3 a kai thar leh a, a hla dang ‘Save Your Tears’ pawh No.6 a la ni a, a hla hit a dahkhawmna, compilation album, The Highlights pawh Billboard 200 (albums) chart No.2 a la ni a, heng te avang hian Billboard Artist 100 chart-ah pawh a No.1 leh thei ta a ni.The Weeknd hi Artist 100 chart-a No.1 nih rei lamah patthumna niin, Taylor Swift (46) leh Drake (31) te a pha lo a, he chart ranking hi 2014 atanga an tih tan chauh a ni.Billboard Artist 100 Top 10:1 The Weeknd2 Morgan Wallen3 Ariana Grande4 Billie Eilish5 BTS6 Pop Smoke7 Luke Combs8 Taylor Swift9 Post Malone10 Dua Lipa
|
thalai
|
Justin Bieber chuan a music video thar ‘Anyone’ a tichhuak ta a, he video-ah hian a nupui Hailey Bieber chu a changtunu ber a ni. ‘Anyone’ music video hi a hmain Bieber hian a dang a lo tichhuak tawh a, tun ami hi ‘Anyone (On The Road)’ a ti ve thungA video hmasa zawk hi chu nikum December-a a tihchhuah tawh kha niin, chutah chuan Hailey hi a inlan lo va, Zoey Deuth chu Bieber-a ngaihzawng angin a inlan ve thung a, Bieber chu championship boxer angin a inlan a, Zoey hian Bieber nen he video siam hma hian a takah an la inhmu ngai lo niin a sawi a, beach-a an lam dun chu a taka an vawikhat inhmuhna niin a sawi.Tuna a video thar hi Joe Termini direct niin, he video-ah hi chuan Hailey chu a lailum luahtu a ni ve thung a, Hailey nena an inhmangaihna tarlanna video a ni deuh ber.Bieber hian a album thar tur a buaipui mek pawh a tichhuak thei tep tawyh a, he album tharah hian Chance the Rapper nena an zai dunna ;Holy’ bakah Benny Blanco nena an zai dunna ‘Lonely’ leh Shawn Mendes nena an zai dunna ‘Monster’ te pawh a dah tel dawn niin a sawi.
|
thalai
|
Ducati chuan an motorcycle 2021 Ducati SuperSport 950 leh SuperSport 950 S te chu a khuhhawnna an nei ta a, India-ah pawh kumthar tirah an tlangzarh nghal ang. He motorcycle thar hian Panigale V4 ang deuh fairing thar a nei a, side panel thar neiin, twin air vents a nei a, twin-LED headlights a neih te pawh Panigale V4 nen a inang viau mai.SuperSport 950 hian 937 cc Testastretta 11 degrees twin-cylinder engine neiin, 110 bhp @ 9,000 rpm leh 93 Nm torque @ 6500 rpm pechhuak thei a ni. Bosch 6-axis inertial platform based electronic control a nei a, Bosch Cornering ABS, Ducati Traction Control, Ducati Quick Shift leh Ducati Wheelie Control te a nei bawk. A electronic setting te chu 4.3-inch full-TFT display a neih atangin a adjust theih a, riding mode chi thum- Touring, Urban leh Sport a nei bawk.Cycle part-ah chuan 43 mm Marzocchi upside down forks a hmalamah neiin, a hnungah Sachs monoshock a nei a, SuperSport 950 S hian 48mm Ohlins USBs leh Ohlin monoshock a hnunglamah a nei ve thung. 950 leh 950 S danglamna langsar tak pakhat chu passenger seat cowl leh a alloy wheels-a red stripe te a ni.Brembo brake system nei ve vein, M4-32 monobloc radial calipers leh 320mm diameter disc pahnih a nei a, self-bleeding radial pump hmangin, adjustable lever a nei bawk. A ke hnungah chuan 245 mm diameter disc leh Brembo two-piston caliper a nei ve thung.. SuperSport 950 hian three-spoke alloy wheels neiin, 120/70 ZR 17 Pirelli Diablo Rosso III a ke hmaah neiin, a hnungah 180/55 ZR 17 a nei bawk.
|
thalai
|
BTS chu tunkar Billboard Artist 100 chart-ah an No.1 a, tihian he chart-a an No.1 tawh zawng zawng belhkhawm chu kar 16 a tling ta a, he chart-a an rawn No.1 leh theihna chhan pakhat chu an album ‘Be’ deluxe edition ‘essential edition’ an tih bawk an tlangzarh thar leh vang a ni.Billboard Artist 100 chart hi kar khat chhunga US-a zaithiam lar dan tehna a ni a, chart ranking siam nan hian kar khat chhunga US-a an album leh hla hralh tam dan te, streaming leh radio airplay bakah social media fan interaction te chu tehna pawimawh a ni.BTS hian ‘Be’ hi kar khat chhungin US-ah copy 36,000 hralh lehin, Billboard 200 (albums) chart-ah pawh No.74 atangin No.7 an kai thar leh a, hei bakah hian streaming leh radio airplay-ah an invawrh thar leh bawk a, social media lamah an lar thar leh bawk nen, chu chuan Billboard Artist 100 chart-ah pawh No.5 atangin No.1-ah a vawrh leh ta a ni.Billboard Artist 100 chart hi 2014 atanga an tih tan chauh a la ni a, he chart-ah hian Taylor Swift a No.1 ngun tawh ber a, a No.1 tawh zawng zawng belhkhawm chu kar 46 a tling tawh a, Drake (31), The Weeknd (20), BTS (16), Ariana Grande (15), Post Malone (14), Justin Bieber (12), Ed Sheeran (12), Adele(10) leh Billie Eilish (10) ten an dawt.Billboard Artist 100 Top 10:1 BTS2 The Weeknd3 Morgan Wallen4 Ariana Grande5 Taylor Swift6 Luke Combs7 Pop Smoke8 Billie Eilish9 Juice WRLD10 Dua LipaBTS sawi takah chuan rimawi leh performing lamah an buai em em chung pawhin zirna lam an thlahthlam chuang lo a, an member singer-songwriter Jimin leh V te chu Global Cyber University atangin an graduate ta. Hetihrual hian Jimin leh V te hian university ‘President’s Award’ an dawng bawk.Global Cyber University hian virtual graduation ceremony hi 2020 Academic Year tan IIji Art Hall-ah an buatsaih a, COVID-19 hripui leng kara sorkar inkhuahkhirhna zawm chungin August 2020 atanga February 2021 chhunga graduate-te tan degree hlanna an nei ta a ni.Graduation ceremony bakah hian Jimin leh V te hi University Presidential Award hlan nghal an ni a, he award hi Korea mai piah lamah, khawvela huapa a tha zawnga mite thinlunga nghawng nei an nih avanga hlan an ni.July 2020 khan BTS member thenkhat chu Hanyang Cyber University hnuaia Advertising & Media MBA program-ah an lo inziak lut tawh a, rapper RM, Suga leh J-Hope te chuan an zirlai hi an tan tawh a, Jimin leh V te pawhin MBA hi an zirzawm ve leh dawn niin an sawi. An group member zinga upa ber Jin chu Hanyang Cyber University Graduate School-ah 2017 khan a lo inziak lut tawh a, tunah chuan lehkha zir lam hi a chawlhsan rih a, an member zinga naupang ber Jungkook chuan Global Cyber University-ah Entertainment & Broadcasting a zir ve mek bawk.
|
thalai
|
Indian Cricket team captain hlui Mahendra Singh Dhoni chuan international cricket a chawlhsan thu a puan hnu lawkah car thar a in-present a, Pontiac Firebird Trans Am retirement gift-ah a inpe e, a garage-a car manto chi hrang hrang zingah a hung ve ta ran mai. A car thar hi rawng sen niin, dual racing stripes a nei bawk.Pontiac Firebird Trans Am hi Amcrican car chak tha tak niin, 1970s a an siam tan tawh a ni a, India-ah hian a nei pawh an vang pharh ang. Dhoni car pawh hi 1971 leh 1973 inkar a mi niin an sawi. He car hi left-hand drive version niin, V8 Big Block engine 455 engine neiin, 325 bhp pechhuak thei a ni, 4-speed Muncie transmission leh Hurst Shifter a nei. Kawngka pahnih nei chi a ni bawk.He car hi Dhoni hian engzatin nge a lei tih an puang lem lo va, mahse, a lo berah Rs 60,00,000 vel chu a nih a rinawm.Trans Am bakah Dhoni hian Hummer H2, Jeep Grand Cherokee Trackhawk leh Rolls-Royce Silver Shadow Series 1, Mitsubishi Pajero SFC leh Toyota Corolla te pawh a nei a, a garage-ah hian Nissan 4W73, Jonga 1 Ton an tih te pawh a awm a, Audi Q7, Mercedes-Benz GLE, Land River Freelander 2 te pawh a lo hung mawi tawh sa bawk a ni.Car bakah two-wheeler lam pawh a tuipui khawp mai, Confederate X132 Hellcat, Kawasaki Ninja H2, Ducati 1098, Yamaha RS350, Royal Enfield Machismo, Suzuki Shogun, Yamaha YZF 600R, BSA Goldstar, Harley-Davidson Iron 883 te pawh a nei a, TVS brand ambassador a ni bawk nikum khan Apache RR 310 a nei thar bawk e.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Ariana Grande chuan a album thar ‘Position’ a tlangzarh ta a, a album hnuhnung ber ‘thank u, next’ album a tlangzarh atangin kum khat leh a chanve a liam hman tawh a ni.Position hi Ariana album parukna a ni a, a album title track leh he album lead single ‘Position’ music video pawh a tichhuak tawh a, he music video-ah hian White House chhunga Ariana chetla vel tarlan a ni a, Ari hi US president angin a video-ah hian a chang a ni.He album hi hla 14 awmna niin, chung zingah chuan Ty Dolla $ign, The Weeknd leh Doja Cat a thawhpuina te pawh a tel.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Country Music Association (CMA) Awards 2020 an sem ta a, award semna show hi Reba McEntire leh Darius Rucker ten an host a, show hi Music City Center, Nashville-ah neih a ni.Award semnaah hian Justin Bieber leh Dan + Shay te pawhin an hla hit ‘10,000 Hours’ an pergiam a, Keith Urban, Miranda Lambert, Maren Morris leh country star thahnem tak an perform.Kumin Award semnaah hian Miranda Lambert a langsar hle a, nomination pasarih neiin, nomination-a langsar ber a ni a, CMA Awards nomination a neih tawh belhkhawm pawh 55 a tling tawh hial a ni. Lambert hian Music Video of the Year a hum haw zui ta nghe nghe a ni.Entertainer of the Year award a dawn ngun tawh avanga he category nomination atanga Garth Brooks a inhnuhdawh hnuah he category hian ngaihven a hlawh lehzual a, Lambert,k Underwood, Keith urban, Eric Church leh Luke Combs te zinga a tu berin he award hi dawng dawn tihin ngaihven a hlawh hle a, CMA Awars ngaihhlut ber hi Eric Church-a’n a dawng ta a ni.2020 CMA Awards dawngtute chu:Entertainer of the Year : Eric ChurchSingle of the Year : “The Bones,” Maren MorrisAlbum of the Year : What You See Is What You Get, Luke CombsSong of the Year : “The Bones,” Maren Morris, Jimmy Robbins, Laura VeltzFemale Vocalist of the Year : Maren MorrisMale Vocalist of the Year : Luke CombsVocal Group of the Year : Old DominionVocal Duo of the Year : Dan + ShayMusical Event of the Year : “I Hope You’re Happy Now,” Carly Pearce and Lee BriceMusic Video of the Year : “Bluebird,” Miranda LambertNew Artist of the Year : Morgan Wallen
|
thalai
|
Senator leh tum hnih US Vice President lo ni tawh Joe Biden chu January ni 20 khan US President thar atan lakluh a ni ta a, he inauguration-ah hian Lady Gaga, Jennifer Lopez leh Garth Brooks te pawhin hun an hmang a, Gaga hian US National Anthem sain, J.Lo hian pui takin ‘This Land Is Your Land’ leh ‘America the Beautiful’ a medley a, country music icon Garth Brooks pawhin ‘Amazing Grace’ a thlawh ve bawk.Gaga hi United States Marine Band-in an tawiawm a, Biden leh vice-president Kamala Harris te a chibai hnuah rangkachak rawng microphone lain US Natuonal Anthem ‘Star-Sprangled Banner’ a sa a, a tawpah a âwmah a kut dahin Biden, Harris leh US President hlui Barack Obama te nupa chu a thutna lama a kir leh pahin lu bu nghatin chibai a buk zui a ni.Gaga hian January ni 19 khan President lakluhnaa a perform tur chungchang hi tweet-in, “Naktuka hi American zawng zawng tan remna ni ni se tih hi ka tawngtaina a ni. Huatna ni lova inhmangaihna ni ni se. Tharum thawhna tel lo, thlarau lama himna ni se. Capitol atangin hmangaihna nen,” a ti.A zai hma lawkin thu tawite a tweet leh a, “American mipuite tana kan National Anthem sak hi ka tan chuan chawimawina a ni. Lakluh inkhawm, POTUS 45 leh 46 hruaitu inthlak leh hun inthlak laiin ka zai dawn e. Ka tum ber chu hun liam tawh hre chunga, tun hun atana damna leh hmalam hun atana inhmangaih tawn chunga thawhhona a ni. He rama cheng zawng zawng te tan thinlung takin ka zai ang. Inzahahtawnna leh ngilneihna nen, Lady Gaga,” a ti bawk.Jennifer Lopez pawh coat var nalh tak hain a inlan a, Woody Guthrie hla ‘This Land Is Your Land’ tih a sa hmasain, “Pathian hnuaiah ram pakhat, thendarh theih loh, mi tin tan zalenna leh dikna,” tiin Spanish-in a sawi zui nghal bawk. J.Lo hian a 2000-a a hla hit ‘Let’s Get Loud’ sa chhunzawmin, a tawp khar nan ‘America the Beautiful’ a sa chhunzawm lehnghal a ni.Country music icon Garth Brooks pawh cowboy lukhum parh nen inlanin, a zai laiin a hmuna awm leh in lam atanga thlirtu zawng zawng chu inlungrualna tilanga lo sakpui ve turin a sawm a,President Biden leh vice president hlui Mike Pence leh vice president thar Kamala Harris te chibaiin, Pathian hla ‘Amazing Grace’ a sa ta a ni.US President thar lakluh lawm nan hian Celebrating America event hman a ni bawk a, he event hi Hollywood star Tom Hanks-a’n a host a, hei pogramme hi TV-a tihchhuah niin, zaithiam leh milar hrang hrang inlan zingah Demi Lovato, Justin Timberlake, Katy Perry, Jon Bon Jovi, Ant Clemons te pawh an tel. Celebrating America hi minute 90 awh show niin, President lakluh inkhawm zawh hnuah neih a ni.Read More>>Epaper Subscribe Now
|
thalai
|
Hollywood film hit zet mai Black Panther changtupa Chadwick Boseman, kum 43, chu colon cancer avangin an rama August ni 28 tlailam khan (keini tan Inrinni a ni hmang tawh ang) khan a thi.Boseman thih thu hi social media-ah an puang a, “Chadwick Boseman a awm ta lo tih hi rilru hrehawm ngawih ngawihin kan nem nghet e. Chadwick hi 2016 khan stage III colon cancer a nei tih hriatchhuah a ni a, he natna hi kum 4 chhung a tuar a, stage IV a kai ta a ni. Mi hrat khawkheng a ni a, Chadwick hian chhel takin a tuar tluan a, in film hmuhnawm tih tak tak te a rawn chhawpchhuah sak che u a ni,” tiin thuchhuah an siam.An thuchhuahah chuan Chadwick film channa Marshall, Da 5 Bloods, Ma Rainey’s Black Bottom leh film dang a channa te pawh inzai leh chemotherapy lak inkara a chan te an nih thu an tarlang bawk. An thuchhuahah chuan Boseman hi a chenna in-ah a thi a, a thih lai hian a nupui, Taylor Simone Ledward leh a chhungte pawh a kiangah an awm a ni.Chadwick Boseman hi 1976 khan South Carolina-ah a piang a, Howard University atangin Bachelor of Fine Arts zir chhuak a ni. Lemchan khawvelah TV-ah a inhmang hmasa a, mahse mite hriat a hlawh tan tak takna chu 2013-a ’42’-ah Jackie Robinson lema a channa leh 2014-a Get On Up film-a James Brown lema a channa te hi an ni.Boseman hian Marvel Cinematic Universe zawmin, superhero T’Challa lema chang a, Captain America: Civil War, (2016), Black Panther (2018), Avengers: Infinity War (2018) le Avengers: Endgame (2019)-ah te pawh a chang a ni.(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
2020 E! People’s Choice Awards chu nimin tuk khan an sem ta a, music, movies, TV, sports leh pop culture a chawimawi phu te mipui vote hmanga thlanna a nih avangin he award hian ngaihhlut a hlawh hle a ni. Kumin hian vote tluklehdingawn chuang a tla a, People’s Choice Awards awm tawh zawng zawngah vote tlak tam ber tum a la ni.Entertainment khawvela mahni kalna kawngah kum khat chhunga a ber te thlan chhuah an ni a, nomination-ah Justin Bieber leh Lady Gaga langsar berin nomination pasarih ve ve an nei a, Meghan Thee Stallion, Ariana Grande, Cardi B leh The Weeknd bakah TV star Cole Sprouse, Ellen Pompeo, Dan Levy leh Issa Rae, movies star lamah Will Smith, Charlize Theron, Tiffany Haddish leh Noah Centineo te pawh nomination a langsar pawl an ni. Anni bakah hian infiammi, social star, comedian leh beauty influencer te pawh nomination-ah hian an lang.Kumin hian K-pop group BTS-in award pali dawngin an dawng hnem ber a, The Group of 2020, The Song of 2020, The Album of 2020 bakah The Music Video of 2020 an dawng a, Ariana Grande-i’n award pahnih- The Female Artist of 2020 leh The Social Celebrity of 2020 a dawng bawk.He award-ah hian mipui thlan ni lo, award dawng tur puan tawh sa pathum an awm a, Jennifer Lopez-i’n Icon Award a dawng a, Tyler Perry-a’n People’s Champion Award dawngin, Tracee Elliss Ross-i’n Fashion Icon Award a dawng bawk.2020 People’s Choice Awards dawngtute chu:People’s Icon of 2019 : Jennifer LopezPeople’s Champion Award : Tyler PerryFashion Icon Award : Tracee Ellis RossTHE MOVIE OF 2020 : Bad Boys for LifeTHE COMEDY MOVIE OF 2020 : The Kissing Booth 2THE ACTION MOVIE OF 2020 : MulanTHE DRAMA MOVIE OF 2020 : HamiltonTHE FAMILY MOVIE OF 2020 : OnwardTHE MALE MOVIE STAR OF 2020 : Will Smith, Bad Boys for LifeTHE FEMALE MOVIE STAR OF 2020 : Tiffany Haddish, Like A BossTHE COMEDY MOVIE STAR OF 2020 : Joey King, The Kissing Booth 2THE ACTION MOVIE STAR OF 2020 : Chris Hemsworth, ExtractionTHE DRAMA MOVIE STAR OF 2020 : Lin-Manuel Miranda, HamiltonTHE SHOW OF 2020 : Grey’s AnatomyTHE DRAMA SHOW OF 2020 : RiverdaleTHE COMEDY SHOW OF 2020 : Never Have I EverTHE REALITY SHOW OF 2020 : Keeping Up with the KardashiansTHE COMPETITION SHOW OF 2020 : The VoiceTHE MALE TV STAR OF 2020 : Cole Sprouse, RiverdaleTHE FEMALE TV STAR OF 2020 : Ellen Pompeo, Grey’s AnatomyTHE DRAMA TV STAR OF 2020 : Mandy Moore, This Is UsTHE COMEDY TV STAR OF 2020 : Sofía Vergara, Modern FamilyTHE DAYTIME TALK SHOW OF 2020 : The Ellen DeGeneres ShowTHE NIGHTTIME TALK SHOW OF 2020 : The Tonight ShowTHE COMPETITION CONTESTANT OF 2020 : Gigi GoodeTHE REALITY STAR OF 2020 : Khloe KardashianTHE BINGEWORTHY SHOW OF 2020 : Outer BanksTHE SCI-FI/FANTASY SHOW OF 2020 : Wynonna EarpTHE MALE ARTIST OF 2020 : Justin BieberTHE FEMALE ARTIST OF 2020 : Ariana GrandeTHE GROUP OF 2020 : BTSTHE SONG OF 2020 : “Dynamite,” BTSTHE ALBUM OF 2020 : Map of the Soul: 7, BTSTHE COUNTRY ARTIST OF 2020 : Blake SheltonTHE LATIN ARTIST OF 2020 : Becky GTHE NEW ARTIST OF 2020 : Doja CatTHE MUSIC VIDEO OF 2020 : “Dynamite,” BTSTHE COLLABORATION OF 2020 : “WAP,” Cardi B ft. Megan Thee StallionTHE SOUNDTRACK SONG OF 2020 : “Only The Young,” Taylor SwiftTHE SOCIAL STAR OF 2020 : Emma ChamberlainTHE BEAUTY INFLUENCER OF 2020 : James CharlesTHE SOCIAL CELEBRITY OF 2020 : Ariana GrandeTHE ANIMAL STAR OF 2020 : Doug The PugTHE COMEDY ACT OF 2020 : Leslie Jones: Time MachineTHE STYLE STAR OF 2020 : ZendayaTHE GAME CHANGER OF 2020 : Lebron JamesTHE POP PODCAST OF 2020 : Anything Goes with Emma Chamberlain
|
thalai
|
Christian leh gospel rimawi khawvela chawimawina sang Gospel Music Association (GMA) Dove Awards chu kumin atan an sem ve leh ta a, award ngaihhlut ber artist of the year chu for King & Country-in an dawng. Hetihrual hian rapper Kanye West pawhin award a dawng ve bawk a, Kanye hian Dove award a dawn vawikhatna a ni.For King & Country hian kuminah nomination pasarih neiin, an langsar ber a, artist of the year bakah Dolly Parton an thawhpuina ‘God Only Knows’ avangin short form video of the year an dawng bawk. Kumin hian award pahnih dawng thei artist pasarih an awm a, for King & Country bakah Tauren Wells, Tasha Cobbs Leonard, Selah, Hillsong Worship, Skillet leh Elevation Worship ten award pahnih theuh an dawng.2020 GMA Dove Awards dawngtute chu:Artist of the year: for KING & COUNTRYSong of the year: “Way Maker”Songwriter of the year – artist: Zach WilliamsSongwriter of the year – non artist: Jason IngramProducer of the year: Ed Cash & Steven V. Taylor (Team)New artist of the year: We The KingdomContemporary Christian artist of the year: Tauren WellsGospel artist of the year: Tasha Cobbs LeonardSouthern gospel artist of the year: Joseph HabedankInspirational film of the year: I Still BelieveLong form video of the year: Awake (Live), Hillsong WorshipShort form video of the year: “God Only Knows,” for KING & COUNTRY featuring Dolly PartonBluegrass/country/roots album of the year: God & Country, Jimmy FortuneBluegrass/country/roots recorded song of the year: “Ain’t No Grave,” Karen Peck & New RiverChildren’s album of the year: Sing: Remembering Songs, Ellie HolcombChoral collection of the year: Top Anthem CollectionChristmas/special event album of the year: Christmas, Phil WickhamContemporary gospel album of the year: LONG LIVE LOVE, Kirk FranklinContemporary gospel recorded song of the year: “People,” Jonathan McReynoldsGospel worship album of the year: Broken Record, Travis GreeneGospel worship recorded song of the year: “Something Has to Break (Live),” Kierra Sheard, featuring Tasha Cobbs LeonardInspirational album of the year: Firm Foundation, SelahInspirational recorded song of the year: “Yet Not I But Through Christ In Me,” SelahInstrumental album of the year: Untitled Hymn: A Collection of Hymns (Instrumental), Chris RiceMusical of the year: Messiah Overcame – An Easter MusicalPop/contemporary album of the year: Citizen of Heaven, Tauren WellsPop/contemporary recorded song of the year: “Rescue,” Lauren DaigleRap/hip hop album of the year: MOOD // DOOM, Social Club MisfitsRap/hip hop recorded song of the year: “Follow God,” Kanye WestRecorded music packaging of the year: Rescue Story (Zach Williams, not awarded to artist)Rock/contemporary album of the year: Victorious, SkilletRock/contemporary recorded song of the year: “Legendary,” SkilletSouthern gospel album of the year: Pure Love, Legacy FiveSouthern gospel recorded song of the year: “The Power of an Empty Tomb,” The ErwinsSpanish language album of the year: Aleluya (En La Tierra), Elevation WorshipSpanish language recorded song of the year: “Loco Amor,” Christine D’ClarioTraditional gospel album of the year: The Return, The Clark SistersTraditional gospel recorded song of the year: “I’m All In,” Maranda CurtisWorship album of the year: Awake, Hillsong WorshipWorship recorded song of the year: “The Blessing (Live),” Kari Jobe, Cody Carnes, Elevation WorshipYouth/children’s musical of the year: Good News Ahead…The Signs of Christmas!(THE AIZAWL POST – Thalaite Huang)The Aizawk PostFull>>ePaper Subscribe
|
thalai
|
Kumin chu zaithiam lar ten thawt lawk em em pawh awm lova album tlangzarh deuh thut an ching riau mai a, Eminem pawhin Zirtawpni kalta khan a album thar ‘Music To Be Murdered By – Side B’ a tlangzarh ve leh thut mai. He album hi kumin January-a a tlangzarh ‘Music To Be Murdered By’ chhunzawmna a ni.Music To Be Murdered By hi January thlaa a tlangzarh khan Billboard 200 (albums) chart No.1-ah a debut a, a No.1 album 10-na niin, ‘Side B’ hi a No.1 album 11-na a ni thei ang em? Tuna a ‘Side B’ hi a album hmasa deluxe edition ang deuh a ni a, hla 36 awmin, darkar hnih dawn play a daih a ni. He album tharah hian Eminem hi Dr. Dre, Ty Dolla $ign, Skylar Grey leh DJ Premier te pawhin an thawhpui.Eminem album dang ang bawkin word play nalh tak tak bakah milar te hming pawh a lam chhuak leh nual a, Mahcine Gun Kelly, Bon Iver, Ja Rule leh Snoop Dogg te pawh a kâp hlak a, chutah 2009-a Chris Brown leh Rihanna buainaa Brown tan zawnga tawngka a lo neih avangin Rihanna hnena thupha a chawina te pawh a awm.Imagine Dragon, Colin Kaepernick, Alfred Hitchcock, Billie EIlish, D-Nice, Bill Cosby leh Harvey Weinstein, King Von, Nas, Tupac, Big Daddy Kane, J.Cole, Lil Wayne, OJ Simpson, LL Cool J, Bone Thugs-N-Harmony, Carmen Electra, 50 Cent, Tekashi 6ix9ine, Drake, Chance the Rapper, Future leh Migos te pawh a lam chhuah zingah an tel.Read More>> Full>>Epaper Subscribe Now
|
Subsets and Splits
No community queries yet
The top public SQL queries from the community will appear here once available.